Tačka na epohu Petog oktobra\nTačka na epohu Petog oktobra\nKad je Vojislav Koštunica, u sredu oko 16.30, izašao iz sedišta DSS i uz osmeh mahnuo okupljenim novinarima, to je označilo i simbolički kraj jedne političke epohe.\nČovek koji je pobedio Slobodana Miloševića, predsednik SRJ i dva puta premijer Srbije, neopozivom ostavkom na mesto predsednika stranke, posle izbornog fijaska, stavio je tako i tačku na postpetooktobarsku eru.\n– Koštunica se potpuno i zauvek povukao iz politike – potvrdio nam je Slobodan Samardžić, njegov višegodišnji blizak saradnik.\nAko je Koštunica bio jedan od najjačih političkih simbola države od 2000. do danas, nosilac ekonomskih „stubova“ bio je Mlađan Dinkić koji je, takođe, napustio čelo URS posle nedeljnog debakla.\n– O smeni epoha i novoj političkoj eri sada neka pričaju drugi. Ja sam svoje rekao – kratko nam je prokomentarisao bivši guverner NBS, ministar finansija, ekonomije i lider G17 i URS.\nTakođe, duboko ispod cenzusa ostao je i Čedomir Jovanović koji je bio potpredsednik Vlade 2003, glavna politička figura hapšenja Slobodana Miloševića i lider LDP koji je svih ovih godina tvrdio da su upravo oni najdosledniji naslednici Đinđićeve politike.\nTako su, od svih bitnijih stranaka nekadašnjeg DOS, u novom sastavu Skupštine Srbije, ostali samo DS i Čankov LSV.\nPrvi u dubokoj opoziciji, potrešeni unutrašnjim raskolima, okrnjeni i dezorijentisani, a drugi u savezu sa Tadićevom NDS, na koti od svega 18 poslanika.\nPraktično, jedino su Rasim Ljajić i Velimir Ilić preživeli „veliko čistilište“ i danas se opet, kao i Petog oktobra, nalaze na pobedničkoj strani.\nIstorijske uloge ponovo su se okrenule.\nPrva, ovako dominantna pobeda kakvu su naprednjaci postigli u nedelju, videla se 1990. kada su Miloševićevi socijalisti imali apsolutnu većinu. U opoziciji su ostali „antikomunisti“ iz SPO i tadašnja građanska opcija DS.\nDrugi veliki preokret desio se na izborima posle Petog oktobra 2000. kada je DOS imao apsolutnu vlast, a „pometeni“ su bili socijalisti i radikali.\nTreća smena epoha usledila je ovog 16. marta kada su Vučić i SNS osvojili ubedljivu natpolovičnu većinu. Preživeli su i „neuništivi“ socijalisti, a iznad cenzusa su još samo posvađani Dragan Đilas i Boris Tadić.\nDok se lomila politička scena, a akteri smenjivali kao na traci, Srbija se u protekloj deceniji neprekidno približavala Evropskoj uniji, a u nacionalnom smislu bila je ugrožena jednostranom secesijom Kosova koju su podržale najveće zapadne sile.\nIzvesno je da su poslednji parlamentarni izbori otvorili jednu novu stranicu u srpskom višepartizmu. Politička scena ponovo je „resetovana“.\nRasim Ljajić objašnjava, za „Novosti“, da su ovi izbori zaista „podigli zavesu“ za novu političku eru, ali da sadašnja vlast suštinski ispunjava ideale upravo 5. oktobra:\n– DOS je ispunio svoju istorijsku misiju. Smenjen je Milošević, Srbija je vraćena u međunarodnu zajednicu, a sve vlade su u protekloj deceniji započele reforme. Sada su akteri DOS praktično nestali, ali ideje Petog oktobra, u vrednosnom smislu, realizuje neko drugi. Srbija se približava EU, suštinski se reformiše ekonomija ka tržišnoj privredi, država u svetu nema neprijatelje.\nDragoljub Mićunović, bio je kao lider DS i u prvom sazivu višestranačkog parlamenta 1990. godine. Tada u opoziciji, sada u opoziciji.\n– Po meni, Vučićeva politika zapravo je nastavak onoga što je začeo DOS. Naravno, videćemo da li će išta od njegovih obećanja biti ispunjeno – rekao nam je Mićunović.\nParadoks ovih izbora jeste i da su se neki petooktobarci iznenada vratili u parlamentarnu arenu.\nZoran Živković, jedan od doajena decenijske borbe protiv Miloševića i premijer Srbije posle atentata na Zorana Đinđića, ponovo će biti u skupštinskim klupama u koaliciji sa DS.\nŽivković ocenjuje, za „Novosti“, da je „kontrarevolucija“ protiv petooktobarskih snaga počela odmah posle ubistva Đinđića, sa Koštuničinom vladom:\n– Završni čin borbe protiv Petog oktobra zaista se odigrao na izborima 16. marta. Apsolutnu pobedu odneli su politički učenici Slobodana Miloševića i Vojislava Šešelja, svi oni koji su se borili protiv njih ili su van parlamenta ili u opoziciji. Ne slažem se sa stavom da sadašnja vlast suštinski ispunjava ideale Petog oktobra, ali istina je da sadašnji SPS i SNS nisu isto što i stari socijalisti i radikali.\nČinjenica je da je svaka politička epoha donosila i odricanje svega što su prethodnici uradili. Praktično, uvek se kretalo od političke nule.\nĐorđe Vukadinović, urednik „Nove srpske političke misli“, primećuje da Srbija posle svake decenije iz korena menja strateški pravac, unutrašnju i spoljnu politiku, ali da nikako ne uspevamo da uhvatimo korak sa globalnim tokovima:\n– Početkom devedesetih nismo prepoznali da je srušen Berlinski zid. Petog oktobra, kad je snaga SAD i Zapada već bila okrnjena, pohrlili smo samo u njihovom pravcu kao da ostatak sveta ne postoji. Sada, kada u Evropi raste evroskepticizam, a opstanak EU je ozbiljno doveden u pitanje, Srbija nema nijednu parlamentarnu stranku koja dovodi u sumnju taj put. Evroentuzijazam je apsolutan. Ipak, lider SNS sa ovom političkom snagom ima šansu da Srbiju vrati iz raskoraka.\nSigurno je, nova vlada Srbije koju će od maja da predvodi Aleksandar Vučić ponovo razmiče zavesu na pozornici srpske demokratije. Pred državom je nova šansa.\nOSTAVKE KAO NOVO PRAVILO\nU izbornom „tajfunu“ koji je iz temelja izmenio političku sliku, uspostavljena je i jedna nova demokratska vrednost. Prvi put su važni igrači, koji su doživeli težak poraz, dostojanstveno i časno sišli sa pozornice.\n– U tradicionalnim zapadnim demokratijama pravilo je da se lideri povuku sa kormila, kada stranka dobije manje glasova nego na prethodnim izborima. To je u Srbiji do ovih izbora bio redak slučaj. Pokazuje se da demokratska pravila hvataju korenje i u našoj zemlji tako da očekujem da takav sistem lične odgovornosti postane pravilo – objasnio je za „Novosti“ Vladimir Goati, politički analitičar.\nDAČIĆ: POLOŽILI SMO TEST ISTORIJE\nLider socijalista i odlazeći premijer Ivica Dačić, uspeo je posle Petog oktobra da izdrži „cunami“, sačuva stranku i vrati je prvo u vladajuću većinu, a zatim i u vladu. Na ovim izborima, njegova koalicija napravila je solidan rezultat i opet konkurišu za Nemanjinu 11. – Tačno je da izbori od 16. marta predstavljaju kraj petooktobarske ere. Socijalisti iz nje izlaze ojačani i reformisani. Stranke DOS, za razliku od nas, nisu položile test istorije – kaže Dačić za „Novosti“.


U evropskim krugovima bliskim procesu dijaloga, napomnje se da nastavak dijaloga zavisi prevashodno od "spremnosti obe strane" uz ocenu da novoizabrani premijer Kosova Aljbin Kurti "igra čudnu igru".\n”Poruke Kurtija u javnosti donekle su u suprotnosti sa svešću o važnosti nastavka dijaloga iskazanom tokom njegovih kontakata sa EU zvaničnicma”, navode diplomatski izvori Tanjuga u Briselu.\nTokom posete specijalnog predstavnika EU, Miroslava Lajcka Beogradu i Prištini, pocetkom marta, najvaljeno je da ce se dijalog nastaviti u aprilu ili maju, odnosno odmah po formiranju vlasti u Prištini. I pored formiranih institucija u Prištini, u ovim trenutku gotovo je izvesno da do nastavka pregovora u Briselu neće doći pre maja, a pod znakom pitanja su i kasniji datumi.\n”EU zvaničnici u svim svojim porukama Prištini insistiraju na važnosti nastavka dijaloga. To će se nastaviti i u narednim danima što javno što u bilateralnim kontaktima”, kažu izvori Tanjuga.\nSa druge strane, spremnost Beograda na nastavak dijaloga, bi trebalo da EU podrži novim korakom na putu evrointegracija, najverovatnije zakazivanjem nove Međuvladine konfrencijom EU - Srbija.\n”I na taj nacin bi se Prištini dalo do znanja da ce Beograd napredovati dok ce oni, ukoliko ne pokažu istinsku volju za dijalogom ostati blokirani na EU putu”, navode u Briselu.\nDodaje se da EU očekuje da i javnost na Kosovu shvati proruku o važnosti dijaloga sa Beogradom za napredak celokupnog društva i da izvrši dodatni pritisak na svoje izabrane predstavnike u Prištini da krenu ka ispunjavanju želje građana za boljom evropskom budućnošću.\nSelaković: Dve misije OEBS u Srbiji\nMinistar spoljnih poslova Srbije Nikola Selaković danas je, posle razgovora sa generalnom sekretarkom Organizacije za evropsku bezbednost i saradnju (OEBS) Helgom Šmid, izjavio da u Srbiji postoje dve misije OEBS – u Beogradu i Prištini.


» 70 miliona evra bespovratne pomoći Srbiji od Evropske unije\nLokalni razvoj, konkurentnost i zapošljavanje u fokusu su prvog dela IPA programa za 2020. godinu. Sporazum vredan 70 miliona evra potpisali su šef Delegacije EU u Srbiji, ambasador Sem Fabrici i ministar za evropske integracije i nacionalni IPA koordinator, Jadranka Joksimović. Predsednik Srbije Aleksandar Vučić prisustvovao je ceremoniji potpisivanja, a događaj je putem video linka pratio i evropski komesar za susedstvo i proširenje Oliver Varheji.\n“Pomoć Srbiji tokom krize i ovaj novi paket pomoći jasan je dokaz posvećenosti Evropske unije Srbiji na njenom putu ka EU koja je potvrđena i na samitu EU i Zapadnog Balkana početkom maja u Zagrebu. Ovaj paket pomoći će Srbiji da bude konkuretnija, obezediće pomoć stanovništvu u vezi sa zapošljavanjem, i pomoći će ekonomskom razvoju zemlje. Drago mi je sto smo tokom pandemije jako dobro radili zajedno a nasa podrška Srbiji na putu ka EU se nastavlja. “, rekao je komesar Varheji.


Zivot i stil - Četvrtak 03.06.2021 - 12:08\nBesplatno pivo najnoviji je podsticaj Bele kuće za Amerikance da se vakcinišu protiv kovida. Očekuje se da će predsednik Džo Bajden najaviti "mesec akcije" kako bi više ljudi dobilo vakcine pre praznika 4. jula.\nBajden bi trebao da obavestiti naciju o vakcinaciji i planu da se 70 odsto odraslih vakciniše do Dana nezavisnosti.\nTo je ključno za njegov cilj ovog leta da vrati zemlji pretpandemijski osećaj normalnosti. Najnoviji podsticaj za vakcine, koji pruža Anheuser-Busch, temelji se na drugima poput deljenja gotovine i sportskih ulaznica kako bi Amerikanci držali tempo vakcinacije, javio je AP.\nDo danas je 62,8 posto odrasle američke populacije primilo barem jednu dozu vakcine, a 133,6 miliona je potpuno vakcinisano. Stopa vakcinacije ponovo se usporila na prosečno ispod 600.000 dnevno.


Павгорд мијења Дукића у УО Алумине? - Небојша Вукановић инфо – Требиње\nKlan gradonačelnika Zvornika Zorana Stevanovića uskoro bi trebao da uđe u upravljačke strukture Alumine tako što će umjesto Rajka Dukića, koji je pod pritiskom Milorada Dodika podnio ostavku, u Upravi odbor sjesti Gordan Pavlović ili neko od njegovih ljudi i prtedstavnika firme Pavgord. Tokom poslednje posjete Zvorniku Dodik je žestoko napao Rajka Dukića zbog javnih istupa protiv Stevanovića, Pavgorda, ali i premijerke, Vlade i maćehinskog odnosa prema istočnom dijelu Srpske, i pod pritiskom Režima Dukić se prošle sedmice naprasno povukao i podnio ostavku na funkciju člana Upravnog odbora Alumine.\nDukić nije jedini koji je se nalazi pod snažnim pritiskom Dodika, i uskoro bi i drugi članovi Uprave Alumine mogli biti uklonjeni, a Klan Zorana Stevanovića mogao bi pored Gordana Pavlovića da ubaci još jednog svog čovjeka u Upravu Alumine. Smjena Dukića i srdačni pozdravi sa Stevanović jasno pokazuju da je Dodik dio ekipe i plana koji želi da pritiskom na sudove na silu preotme Aluminu.\nRežim pokušava da ubrza i što prije okonča stečajni postupak, kako bi pritiskom na pravosudne institucije preoteo vlasništvno i kontrolu nad Aluminom. U Zvorniku se sve više spekuliše da bi vlast preko firmi iz Mađarske, koji bi se lažno predstavili kao investitori, mogla da postane vlasnik kontrolnog paketa akcija u Alumini.\nPodsjećamo da su Stevanović i Pavgord za 12 miliona evra kupili lažna i nepriznata potraživanja od „litvanskih bandita“, kako ih je nazvao ministar finansija Zoran Tegeltija, kako bi u stečaju preuzeli strateški važnu kompaniju. Nažalost bračni par Rubež i ostali odgovorni još nisu procesuirani za pljačku vijeka i iznošenje više od milijarde maraka iz Republike Srpske preko povezanih firmi i of-šor kompanija.\nBorba za Aluminu se nastavlja, a iako su najavili masovne proteste radnika i građansku neposlušnost, Uprava Alumine se polako povlači pod pritiskom Dodika, Stevanovića i režima.\nAlumina Pavgord Stevanović Zvornik Klan


Otvaranje festivala "Rajko Žižić", zakazano je za 16. januar u 12 časova, takmičenje će zvanično otvoriti novoizabrani selektor A reprezentacije Aleksandar\n"Završnica Kupa će ponovo biti održana u Beogradu, iako smo svi u Savezu želeli da bude održana u nekom drugom gradu u Srbiji", rekao je Tomašević.\nKako je istakao, KSS podržava akciju "Koš za još", koju su osmislili studenti fakulteta "FEFA", sa ciljem da pokažu da košarku u Srbiji ne karakterišu samo sukobi na tribinama, kao što je to bio slučaj u prošlogodišnjoj završnici Kupa\n"U hotelu Metropol će biti održano žrebanje za parove četvrtine finala Kupa", najavio je Tomašević.\nOn je dodao da karte za četvrtinu finala Kupa Srbije još nisu u prodaji i da će biti odmah po završetku žreba. Tomašević je ukazao na činjenicu da finale Kupa Srbije, nije moguće održati u "Kombank" areni.\n"Beogradska arena je najlepša hala u kojoj sam ja igrao, najviše bih voleo tu da se održi finale Kupa, trenutno stanje u KSS nije takvo da možemo to da priuštimo, ali se iskreno nadam da će u budućnosti biti prilike i za to", zaključio je Tomašević.


Turski premijer Ahmet Davutoglu podneo ostavku zbog neslaganja sa Erdoganom? | Gde Investirati\nTurski premijer Ahmet Davutoglu podneo ostavku zbog neslaganja sa Erdoganom?\nPremijer Turske Ahmet Davutoglu podneo je danas ostavku na funkciju predsednika vladajuće Partije pravde i razvoja, što podrazumeva da više neće biti ni premijer, a njegova odluka stupiće na snagu nakon vanrednog kongresa te partije zakazanog za 22. maj.\n“Odlučio sam da bi radi jedinstva stranke promena premijera bila prikladnija. Neću se kandidovati (za predsednika stanke) na kongresu 22. maja”, rekao je danas Davutoglu u izjavi za medije u sedištu partije.\nDavutoglu čiji su se stavovi udaljili od stavova predsednika Redžepa Tajipa Erdogana, najavio je odlazak posle sastanka rukovodstva vladajuće AKP, koja je dominirala turskom političkom scenom od 2002. godine.\nNjegova odluka, kojom se otvara put Erdoganu da učvrsti svoju vlast, ne stupa odmah na snagu. Partija će održati vanredni kongres 22. maja kada će izabrati novog vodju stranke koji će biti i premijer.\nPredsednik Turske Redžep Tajip Erdogan i Davutoglu u sredu uveče su se sastali, ali o tome nije izdato saopštenje. Mediji prenose da je Davutoglu nezadovoljan zbog mešanja Erdogana u rad Vlade i stranke.\nIzvori bliski turskom premijeru ne odbacuju mogućnost da Davutoglu podnese ostavku na mesto predsednika AKP i time na mesto predsednika vlade.\nList Hurijet na naslovnoj strani je objavio “Davutoglu se povlači”, a u tekstu navodi da će turski premijer svoje povlačenje objaviti posle sastanka sa liderima vladajuće stranke.\nDavutoglu je nasledio Erdogana na mestu premijera i vođe vladajuće Partije pravde i razvoja (AKP) u avgustu 2014. godine, kada je Erdogan izabran za predsednika države. Od tada su se dva lidera udaljila, a razlike između njih sve više izbijaju u javnost.\nList Milijet je objavio da će se u Turskoj desiti “demokratska tranzicija” o kojoj su se tiho dogovorila dva lidera da bi izbegli krizu u državnom vrhu.\nAgencija Frans pres izvestila je da Davutoglu treba da se obrati medijima popodne posle sastanka lidera stranke AKP. Prema navodima Frans presa Erdogan, koji i dalje drži konce u partiji AKP, nije dobro gledao na to što je premijer izgleda sam dogovorio migrantski sporazum s Briselom, i što je izrazio spremnost da se vrati za pregovarački sto s kurdskim pobunjenicima.\nPredsednik Turske takođe smatra da se Davutoglu baš ne žuri da preduzme korake za proširenje ovlašćenja predsednika, sa čim se deklarativno slaže.\nKomentator Abdilkair Selvi, dobar poznavalac prilika u vladajućoj partiji, rekao je da se Davutoglu neće ponovo kandidovati za šefa partije na kongresu stranke, što znači da neće morati formalno da podnese ostavku, jer mesto premijera po statutu ide šefu vladajuće partije.\nMoguća ostavka Davutoglua dolazi u veme kada je Turska suočena sa brojnim izazovima, od migrantske krize, preko pretnji muslimanskih ekstremista, do obnove sukoba s Kurdima i širenje rata u Siriji na njenu južnu granicu.\nPrevious Najvećih 7 skandala velikih kompanija\nNext Evropski strah od Kine\nTags Ahmet DavutogluAKPPartija pravde i razvojaTurska\nJutarnji list: Evropska komisija odbacila argumente Hrvatske u sporu sa Srbijom\nEvropska komisija odbacila hrvatske zahteve u sporu sa Srbijom kojim je praktično blokirala Srbiju u pregovaračkom procesu i otvaranju poglavlja 23, javili su hrvatski mediji pozivajući se na interni dokument\nPredsednik Kine u trodnevnoj poseti Srbiji\nPredsednik Kine Xi Jinping doputovaće danas popodne u trodnevnu posetu Srbiji, tokom koje će razgovarati sa najvišim državnim zvaničnicima o strateškom partnerstvu i jačanju saradnje, posebno na ekonomskom planu, a


Naslovna strana za sredu, 6. decembar 2017. godine – Južnobanatske Vesti\nNaslovna strana za sredu, 6. decembar 2017. godine\nBeogradski dnevni listovi na naslovnim stranama izdanja od srede pišu o najavi predsednika Srbije Aleksandra Vučića da će država graditi jeftine stanove, o novom zakonu u Hrvatskoj kojim je Srbija označena kao agresor, o stanju u Pokretu slobodnih gradjana Saše Jankovića.\nALO – „Kvadrat stana od 450 evra“, o projektu jeftine državne stanogradnje koju je najavio predsednik Aleksandar Vučić. „Hrvatska ne sme da blokira Srbiju“, kaže za list bivši hrvatski predsednik Ivo Josipović.\nBLIC – „Hrvatska traži 40 milijardi ratne odštete od Srbije“, o novom zakonu o pravima branitelja usvojenom u Saboru kojim je Srbija označena kao agresor.\nVEČERNJE NOVOSTI – „Nerešen čvor na Kosovu i Metohiji najveća pretnja Srbiji“, kaže načelnik Generalštaba Vojske Srbije Ljubiša Diković. Pod naslovom „Beže od Jankovića zbog Vuka (Jeremića) i (Dragana) Djilasa“, o previranjima u Pokretu slobodnih gradjana. „Do svog krova za 500 evra po kvadratu“, o projektu države za stanove za vojsku, policiju, naučnike i mlade.\nDANAS – U tekstu pod naslovom „Vučić reciklira neispunjena obećanja“ list navodi da je on 2014. godine, tada kao predsednik Vlade, obećavao izgradnju miliona kvadrata stambenog prostora po ceni od 380 evra, a da danas sa mesta predsednika Srbije najavljuje izgradnju jeftinih stanova za pripadnike vojske i policije i mlade naučnike.\nINFORMER – „EU i Hrvati otimaju Apatin“, o tome da je EU odlučila da Srbija ne može da postane članica dok ne reši sve granične probleme. „Stanovi od 550 evra“, o stanogradnji koju najavljuje država.\nKURIR – „Angela Merel uvodi sankcije Dodiku“, o tome da Nemačka „sprema udar“ na predsednika RS zbog izjava povodom presude Ratku Mladiću.\nPOLITIKA – Pod naslovom „Sporni keks proizvela firma ‘Svit femili’ iz Beograda“ list piše o blokadi srpskih slatkiša na hrvatskoj granici zbog prisustva nedozvoljene hemikalije. „Sakašvili u Kijevu poziva na novi ‘Majdan'“, o previranjima u Ukrajini.\nSRPSKI TELEGRAF – „Tajni zavet Slobe i Mila“, o telefonskom razgovoru koji su vodili Milo Djukanović i Slobodan Milošević tokom njegovog sudjenja u Hagu.\nDžoni Holidej, „francuski Elvis“, preminuo u 74. godini\nPožar u Kaliforniji se približava obali, naredjene nove evakuacije (VIDEO)


O Univerzitetu | Univerzitet „Bijeljina“ Bijeljina\nUniverzitet „Bijeljina“ nastao je tako što je osnovan od strane Visoke škole „Koledž zdravstvene njege” Bijeljina, na osnovu saglasnosti Ministarstva prosvjete i kulture Republike Srpske.\nUniverzitet permanentno traži najpogodniji obrazovni model, usvaja i prenosi nove naučne discipline, proširuje polje obrazovnih tehnologija i nastoji da se uključi u međunarodni obrazovni sistem. Obezbjeđenje kvaliteta Univerzitet „Bijeljina“ vrši kroz dostizanje kvaliteta sličnih visokoškolskih ustanova u Republici Srpskoj, BiH i šire, putem kategorija, koje ujedno predstavljaju i zakonske kategorije, a to su:\nprostor i oprema,\nU pogledu prostorno-tehnoloških resursa, Univerzitet „Bijeljina“ spada među najopremljenije. U okviru prostora od oko 4.300 m2, koji se nalazi na Pavlovića putu u neposrednoj blizini Etno sela „Stanišići“, Univerzitet raspolaže sa 4 amfiteatra i 5 učionica sa ukupno 600 mjesta. Studentima je na raspolaganju računarska sala sa ukupno 20 umreženih računara te biblioteka sa čitaonicom.\nNastavnicima, saradnicima i administraciji je na raspolaganju 12 kabineta, odnosno kancelarija. Amfiteatri poseduju sopstvena ozvučenja, a sve učionice imaju obezbjeđene uslove za pristup internetu i izvođenje nastave putem video projekcija. Pored navedenog, Univerzitet u svom sastavu ima 9 laboratorija namijenjenih za izvođenje vježbi studenata farmaceutskog i poljoprivrednog fakulteta. Sve laboratorije su izgrađene po posljednjim standardima koje omogućavaju da se studenti upoznaju sa svim metodama koje se koriste u izvođenju savremene praktične nastave.\nSeminar „NOVI HORIZONTI SESTRINSTVA“\nNAUČNO-STRUČNI KARAVAN ZDRAVE I BEZBEDNE ISHRANE\nINTERVJU SA DAJANOM KALAJDŽIĆ STUDENTOM PSIHOLOGIJE I KARATE ŠAMPIONKOM\nPromocija knjige „UMEŠNOST KOMUNICIRANjA"


Plan za Zapadni Balkan: 'Nova radna mesta i povratak mladih'\nIzvor: B92, 19.Feb.2020, 12:23 (ažurirano 02.Apr.2020.)\nBeograd -- Komesar za proširenje Oliver Varheji rekao je da Investicioni plan za Zapadni Balkan treba da dovede do otvaranja novih radnih mesta i da vrati mlade.\n"Ideja Investicionog plana je da se, >> Pročitaj celu vest na sajtu B92 << pored svega što već EU radi na Zapadnom Balkanu, privuku i drugi izvori, kao što su međunarodne finansijske institucije i bilateralna saradnja", rekao je Varheji za Tanjug.\nOliver Varheji je naveo da je Investicioni plan za razvoj Zapadnog Balkana, pored nove metodologije pristupanja i otvaranja pregovora sa Severnom Makedonijom i Albanijom, "treći stub" novog pristupa EU politici proširenja i Zapadnom Balkanu.\nOn je na konferenciji "Reforma politike proširenja" u Briselu, ocenio da su velike razlike između ekonomija EU i Zapadnog Balkan "najveći problem i koren svih drugih problema".\n"Što brže zatvorimo taj rascep i stvorimo otporene ekonomije to će zemlje regiona moći brže da se pridruže EU", kaže Varheji.\nNa pitanje Tanjuga da detaljnije objasni koje oblasti će pokrivati i na kojim će se principima i fondovima zasnivati najavljeni Razvojno-investicioni plan za Zapadni Balkan, komesar Varheji kaže da se još radi na tačnom lociranju ekonomskih oblasti i mogućnosti saradnje i ulaganja u cilju privrednog rasta i otvaranja novih radnih mesta u regionu.\n"Jedan od najvećih problema među zemljama regiona, u oblasti trgovine, pored granica, je nedostatak transportne infrastrukture. Ako uspemo da ih već sad u potpunosti integrišemo u Panevropsku transportnu mrežu, što podrazumeva naše investicije i pravila, ceo region će dobiti mogućnost dugoročnog predvidljivog planiranja", objašnjava Varheji.\nKada je reč o energetici, Oliver Varheji kaže da se zemlje Zapadnog Balkana pozivaju da se, koliko im sredstva to dozvoljavaju, uključe u Zelenu agenda.\nEU će im, kao kaže, dodatno pomoći u oblasti obnovljive energije, energetske efikasnosti, odlaganje otpada i "svuda gde pokažu intesovanje".\nOliver Varheji najavljuje da pomoć kroz novi Investicioni plan treba očekivati i u uspostavljanju adekvatnog obrazovnog sistema u regionu, koji bi bio kometitivan, kao i u privlačenju direktinih stranih investicija i otvaranju novih radnih mesta na lokalnom nivou.\nKurir: OLIVER VARHEJI, KOMESAR ZA PROŠIRENJE EU: Plan za zapadni Balkan dovešće do napretka


Poslanici Evropskog parlamenta raspravljali o nacrtu rezolucije o Srbiji - European Western Balkans\nAutor EWB 29. 11. 2018. 10. 12. 2018.\nBRISEL – Poslanici Evropskog parlamenta raspravljali su danas o nacrtu rezolucije o Srbiji koju je predstavio izvestilac Dejvid Mekalister. Oni su naznačili oblasti gde je dalji napredak neophodan, a najviše se insistiralo na nezavisnom pravosuđu, slobodi izražavanja i medija i usklađivanju spoljne i bezbednosne politike sa politikom EU. Pre toga je naš portal imao uvid u osam „usmenih“ amandmana koji su poslanici Evropskog parlamenta podneli na sednici o rezoluciji o Izveštaju o napretku Srbije, a koji će biti na dnevnom redu Evropskog parlamenta u četvrtak.\nNa samom početku je Mekalister izjavio da je 2014. godine Srbija krenula od nule, a da su danas su otvorena 14 poglavlja i dodao da se iskreno nada da će u skorijem periodu biti otvorena još tri. On je naveo da vlasti u Beogradu sprovode ”impresivnu agendu ekonomskih i strukturnih reformi” čiji su rezultati, prema njegovim rečima, već vidljivi.\nMeđutim, isto tako je ukazao da na to da se problemi vezani za nezavisnost pravosuđa, borbu protiv organizovanog kriminala i slobode medija moraju rešiti. U tom smislu tempo pristupanja zavisi od poglavlja 23 i 24: ”U oblasti vladavine prava neophodno je osigurati primenu nezavisnog pravosuđa u praksi, dok korupcija i organizovani kriminal predstavljaju prepreku ne samo za demokratski, socijalni i ekonomski razvoj Srbije već i celog regiona”.\nMekalister je ukazao na važnost regionalne saradnje i normalizacije odnosa Beograda i Prištine, te osudio odluku kosovskih vlasti da poveća carine za 100% prema Srbiji i Bosni i Hercegovini jer krši CEFTA sporazum.\nKarolin Edštadler, državna sekretarka Ministarstva unutrašnjih poslova Austrije, zemlje koja trenutno predsedava Unijom, rekla je da je Srbija napravila veoma dobar napredak i da se kreće ka pristupanju „stabilnim tempom“. Međutim, složila se da je potreban dalji napredak u oblastima vladavine prava, nezavisnosti pravosuđa, borbe protiv organizovanog kriminala i korupcije, slobode izražavanja i zaštite ranjivih grupa i nacionalnih manjina.\nTakođe, smatra da se „Srbija mora usaglasiti sa Zajedničkom spoljnom i bezbednosnom politikom u skladu sa Pregovaračkim okvirom. Na kraju je istakla da su potezi koji potkopavaju regionalnu stabilnost nepoželjne i izrazila je žaljenje zbog uvođenja kosovskih carina.\nSa njom se slaže i Kristijan Dan Preda iz Evropske narodne partije: ”Izgleda da je dijalog sa Kosovom fundamentalno pitanje i da tamo postoje prepreke i nazadovanja zbog odluke Kosova da uvede takse na robu koja dolazi iz Srbije.\nU svom jednominutnom izlaganju istakao je želju da vidi Srbiju u EU do 2025, ali je upozorio da mnogo posla ostaje da se uradi. On je takođe naglasio zabrinutost što najviši srpski zvaničnici ne prihvataju odluke Suda u Hagu i masakr u Srebenici ne karakterišu kao genocid.\nPoslanica evropskih Socijaldemokrata Tanja Fajon kaže da postoji razlika između „onoga što piše u EU dokumentima i stvarne situacije u zemlji”. Ona smatra da, iako „Srbija ima pozitivne ekonomske indikatore“, zemlja „i dalje ima problema sa vladavinom prava, dubokom podeljenošću društva i slobodom medija“.\n„EU neće biti potpuna bez Srbije, ali treba nam Srbija iz koje ne stižu vesti o prebijanju članova opozicije i nacionalističkim igrama“, istakla je Tajon dok je držala u ruci stranu Ilustrovane politike „Psi su pušteni”.\nPredstavnica Evropskih konzervativaca i reformista Ruža Tomašić je iznela zabrinutost zbog umerenog tona kojim se u izveštaju o Srbiji govori o procesiranju ratnih zločina, jer se oni, po njenim rečima, niti istražuju, niti kažnjavaju, a Vlada Srbije štiti krivce. Ona je pozvala EU da „konačno otvori svoje oči i spreči poznate zločince da se kreću slobodno Evropskom unijom“.\nI ostali članovi Evropskog parlamenta iz redova hrvatskih parlamentaraca uglavnom su se žalili na pitanje prava hrvatske manjine u Srbiji i jurisdikciju Beograda u procesiranju ratnih zločina pri čemu su ocenili da se Srbija ponaša kao ”mali Hag”.\nSa druge strane, bilo je i onih poslanika kao što su Žan Luk Šafhauzer ili Andor Deli koji su se založili za smanjivanje pritiska na Srbiju da „izabere između Istoka i Zapada”, odnosno na povećanje pritiska na Prištinu da jednostranim potezima ne ugrožava normalizaciju odnosa sa Beogradom.\nPoslanik Ivo Vajgl je poručio da evropski Liberali podržavaju integracije Srbije u EU i pregovore koji se tim povodom vode. On je naveo da Srbija mora više da uradi u oblasti vladavine prava, u uspostavljanju pluralističkih i demokratskih odnosa u Narodnoj skupštini, kao i u osiguravanju slobode medija. „Neophodno je pojačati nivo komunikacije kako unutar zemlje tako i sa susedima i završiti sa govorom mržnje. Samo kao takva, Srbija će biti prihvaćena u EU“, zaključio je.\nU ime Zelenih, poslanik Igor Šoltes naveo je da je Srbija veoma bitan „igrač“ u celom regionu i ocenio je da je ona ”apsolutno napredovala” u oblastima javne administracije, tržišnoj ekonomiji i ekonomskom rastu i ekonomskoj stabilnosti.\nPrema njegovim rečima još je posla ostalo da se uradi u oblasti borbe protiv korupcije i organizovanog kriminala, a istakao je da EU mora da reaguje na pojedine izjave koje dolaze od srpskih zvaničnika ukazujući na svoj amandman koji govori o nepriznavanju odluke Suda u Hagu da je u Srebrenici počinjen genocid.\nJaromir Količek iz Konfederalne grupe evropske ujedinjene levice je ukazao na nedostatak saradnje Prištine u dijalogu sa Beogradom koji se pokazao konstruktivno, dok po njemu Srbija bolje tretira svoje nacionalne manjine od Baltičkih zemalja. S druge strane nezavisan poslanik Zoltan Balco iz smatra da u oblasti prava nacionalnih manjina nema nikakvog napretka što je preduslov za pristupanje EU.\nDejvid MekalisterEvropski parlamentIgor ŠoltesIvo VajglSrbijaTanja Fajon\nOblici trenutne saradnje Srbije i NATO-a


Herojstvo tokom misije "Halijard" - srce i duša Srbije - Naši u svetu\nHerojstvo tokom misije “Halijard” – srce i duša Srbije\nObjavljeno 26/11/18 u 18:22\nBEOGRAD – Ambasador SAD Kajl Skat i potpredsednik Narodne skupštine Vladimir Marinković otvorili su danas izložbu fotografija “Misija Halijard” u Narodnoj skupštini Srbije, a Skat je tim povom ocenio da hrabrost, herojstvo i požrtvovanost koja je prikazana na fotografijama predstavljaju srce i dušu Srbije.\nPotpredsednik Narodne skupštine Vladimir Marinković i ambasador SAD u Srbiji Kajli Skat/Foto/Tanjug/Dimitrije Goll\nDodao je da na tome odnosi SAD i Srbije treba nadalje da se razvijaju.\nOtvaranju izložbe prisustvovali su narodni poslanici, predstavnici verskih zajednica u Srbiji, diplomatski kor, ličnosti iz javnog i političkog života Srbije.\nFotografije u holu Skupštine prikazuju operaciju “Vazdušni most”, poznatu u Americi kao “Misija Halijard”, najveću akciju spasavanja savezničkih snaga iza neprijateljskih linija u Drugom svetskom ratu.\nSpasavanje savezničkih pilota izvela je avijacija SAD u saradnji sa snagama pod komandom Draže Mihailovića, a tokom akcije spaseno je više od 500 savezničkih pilota, koje su Nemci oborili iznad Jugoslavije.\nNajveći broj pilota je evakuisan sa improvizovanog aerodroma u selu Pranjani 1944. godine.\nSkat je otvarajući izložbu naveo da su pre dve sedmice Srbija, SAD i veći deo sveta obeležili kraj Prvog svetskog rata, u kojem je Srbija izgubila trećinu stanovništva i istakao da naredni – Drugi svetski rat, nije bio ništa lakši, te da su u njemu Srbi platila strašnu cenu otpora nacistima i fašizmu.\n“Današnja izložba usmerena je na jedan manje poznati deo te velike borbe. To je inspirativna priča o hrabrosti, požrtvovanosti i solidarnosti u zajedničkoj borbi protiv zla. Takođe, izložba daje još jedan primer dubokih veza koje spajaju Srbe i Amerikance do današnjeg dana”, kazao je Skat.\nAmerički i saveznički piloti izveli su na stotine važnih napada protiv čvrsto ranjenih lokacija, mnogi od njih se nisu nikada vratili, kazao je Skat i dodao da oni čiji su avioni bili oštećeni i nisu se mogli vratiti u baze, bili su primorani da iskoče iznad teritorije Jugoslavije.\n“Nekoliko stotina njih su u Srbiji spasili rojalisti i još nekoliko stotina partizani”, kaže Skat i ističe da su obične srpske seljačke porodice, koje nisu imale dovoljno hleba ni za sebe, davale hranu američkim, ruskim, francuskim, britanskim pilotima i rizikovali svoje zivote i živote svoje dece.\n“Izložba nam pruža sliku kako je lokalno stanovništvo skrivalo i pružalo podršku savezničkim pilotima. Možete da vidite ljudske veze koje su se razvile između Srba i savezničkih pilota”, naveo je Skat.\nZa akciju u Pranjanima, Skat kaže da je jedna od najvećih akcija spasavanja u istoriji ratovanja.\n“Misija Halijard predstavlja inspirativan primer srpsko-američke saradnje, jednog bratstva koje je obeležilo veći deo naše zajedničke istorije. Težak period tokom devedesetih godina prošlog veka je takođe deo nase zajedničke istorije, ali nas Misija Halijard podseća na snagu veza koje su odredile naše odnose u prošlom veku”, naveo je američki ambasador.\nKaže da SAD uvažavaju ponosnu tradiciju Srbije i njen važan doprinos zajedničkoj istoriji.\n“Ima i onih koji bi da skrenu pažnju samo na bolan deo prošlosti iz devedesetih godina, ali ne verujem da je to ono što je najbolje što Srbija ima da pruži, niti je budućnost onoga što Srbija može da učini predvodeći region ka miru, prosperitetu i stabilnosti”, zaključio je Skat.\nMarinković se prisutnima obratio u ime predsednice Narodne skupštine Srbije i naveo da je “Misija Halijard” najveća misija spasavanja pilota u okviru koje su “srpski seljaci u selu Pranjani spasavali, delili hleb i čekali spas za preko 500 američkih pilota”.\n“Te 1943, 1944. i deo 1945. godine ostaće zlatnim slovima zabeležene u istoriji Srbije i srpskog naroda i jedan od stubova savezništva između SAD i Srbije i naravno srpskog naroda”, kazao je Marinković.\nOn je dodao da će se naredne godine obeležiti jubilej – 75 godina od početka te akcije i da će veći broj ljudi biti uključen u obeležavanje tog jubileja kako u Srbiji, tako i u SAD.\nOvakve izložbe i promovisanje našeg savezništva i prijateljstva predstavljaju jedan od stubova unapređenje odnosa između naše zemlje i SAD, kazao je Marinković i dodao su istovremeno i mogućnost da tu saradnju i danas intenziviramo i trudimo se u Srbiji da bude na što većem i boljem nivou.\n“U vreme Drugog svetskog rata i u vreme kada se odigravala Misija Halijard srpski narod je bio okrenut ka demokratskim vrednostima, slobodarski narod i narod koji je prepoznao ulogu SAD u tom ratu, ulogu za celo čovečanstvo i borbu za najviše civilizacijske vrednosti”, rekao je Marinković.\nOn je istakao da smatra da će Srbija i u narednom periodu raditi na implementaciji najviših vrednosti koje je Amerika postavila pre 200 godina, a tiču se ljudskih prava, demokratskog društva, tržišne ekonomije i svih liberalnih i demokratskih vrednosti koje čine moderno društvo.\n“Iskreno se nadam i smatram da i Srbija i SAD zaslužuju strateško partnerstvo dve zemlje i dodaje da ne treba zaboraviti ni loše stvari u istoriji odnosa dve zemlje i naroda, ali da glavno treba da bude zajednička budućnost i zajednička borba za najviše civilizacijske vrednosti 21.veka”, zaključio je Marinković.\nViše o operaciji “Halijard” pročitajte u ovom tekstu:\nŠta je operacija Halijard?\nDrugi svetski ratizložbaOperacija Halijard\n“Er Frans” ponovo uvodi letove za Beograd\nSaopšteno za šta je osumnjičena sekretarica Olivera Ivanovića\nNesvakidašnja izložba u Beču: Kultura i tradicija Meksika viđene očima arhitekte…\nDečji letnji program u muzejima Bečkog holdinga\nNajveća izložba savremene umetnosti u Evropi: Srpski umetnici izlažu na…\nRaskošna venčanica princeze Dajane izložena na izložbi “Kraljevski stil u…\nSrpska novčanica u zbirci muzeja u Urugvaju: Naša Nadežda među ženama iz celog sveta…


Intenziviranje razgovora o srpskim policajcima\nZgrada kosovske policije u Prištini\nPredsednik Koordinacionog centra i pomoćnik ministra za Kosovo Vlade Srbije Zvonimir Stević izjavio je za RSE da će se sa UNMIK-om intenzivirati razgovori o statusu suspendovanih srpskih policajaca, uz zahtev da se vrate na posao pod komandom medjunarodne policije.\nAdministracija UN odbacuje takvu mogućnost uz naglasak da je u policiji izvršena tranzicija.\nMinistarstvo za Kosovo Vlade Srbije je najavilo da će sa UNMIK-om nastaviti dijalog o zahtevima srpskih pripadnika kosovske policije da budu pod komandom medjunarodne policije. To je za naš radio potvrdio predsednik Koordinacionog centra za Kosovo Vlade Srbije Zvonimir Stević.\n“Stavovi zvanične politike Beograda, odnosno ministarstva za Kosovo i Koordinacionog centra su nepromenjeni, to podrazumeva da svih 805 KPS policajaca sa Kosova koji su napustili tu službu nakon donošenja nelegitimnog Ustava i nelegalnog proglašenja Republike Kosovo spremni su da se vrate ali naravno pod patronatom, kapom UNMIK administracije, i to je zvaničan stav Vlade Republike Srbije”, izjavio je Stević.\nŠef UNMIK-a Lamberto Zanijer i ministar za Kosovo Goran Bogdanović su prošle nedelje u Beogradu izmedju ostalog razgovarali i o problemu suspendovanih srpskih policajaca. Portparol UNMIK-a Aleksandar Ivanko kaže da je tom pirlikom ambasador Zanijer izneo jasan stav.\n“Mi smo uvek ohrabrivali kosvske Srbe da se vrate u policiju jer su potrebni svojoj zajednici, ali pritom smo jasno istakli da komandni lanac ostaje Kosovska policija”, kazao je Ivanko.\nViše stotina srpskih pripadnika Kosovske policije, KP, šest meseci bojkotuje rad u toj službi pošto ne žele da rade u institucijama nezavisnog Kosova. Oni žele da se vrate na posao ali da budu pod komandom UNMIK-a. Ali takav predlog je odbijen zbog činjenice da je u svim regionima, sem u Mitrovici, izvršena tranzicija sa UNMIK-a na Kosovsku policiju i te stanice su pod komandom službe u Prištini.\n“Nadamo se da će biti kompromisa, ali ambasador Zanijer je jasno preneo da nema vraćanja unazad jer se radi o pitanju prenosa nadležnosti”, rekao je Ivanko.\nIpak srpska strana se nada da će se postići kompromis. Stević kaže da se kroz razgovore mora brzo tražiti rešenje zbog teškog socijalnog stanja srpskih policajaca i njihovih porodica. Ali Beograd neće odustati od svoje politike.\n“Ono što radi Eulex za zvaničnu politiku Beograda i za ministarstvo je neprihvatljivo i mi bez nove odluke Saveta bezbednosti za sada a nadam se i ubuduće nemamo prava niti ovlašćenje da se drugačije ponašamo. Znači razgovora će biti jer imamo ozbiljan problem, to je 805 ljudi koji imaju odredjene lične i porodične probleme, ostali su bez posla, nemaju primanja u medjuvremenu su podizali kredite tako da nam je izuzetno stalo da se taj problem što pre reši”, rekao je on.\nKada je Vlada Srbije pozvala srpske policajce da napuste kosovske institucije, obećala je da će preuzeti brigu o njima, pošto su u medjuvremenu oni suspendovani. To će biti opcija ako UNMIK ne uzme u obzir srpske zahteve, rekao je Stević ne navodeći detalje.\n“Ukoliko UNMIK administracija i privremene kosovske službe budu toliko krute i ne prihvate KPS policajce onda je Vlada, u prethodnom sazivu, donela zaljučke da iste preuzme i definiše im njihov status a kakav će status biti još uvek nije odlučeno”, istakao je Stević.


Novorođeni Hrist svojom svetlošću otklanja strah iz nas\nTanjug/AP Photo/ Darko Vojinovic\nNajveća opasnost se rađa od straha u nama, a novorođeni Hrist svojom svetlošću otklanja iz nas ovaj strah, jer u pravoj ljubavi nema straha, a ko se boji, nije ispunjen ljubavlju.\nSamo ova ljubav može da okonča tuga i usamljenost koja vlada u našem svetu – rekao je patrijarh srpski Porfirije u Božićnoj poslanici. Poglavar je sa radošću praznika pozdravio sve pravoslavne vernike, posebno se zahvalio lekarima i zdravstvenim radnicima, a bolesnima je poželeo brz oporavak i poručio im je da se ne plaše nego da veruju u Boga, koji će im pomoći u teškim vremenima. Porfirije je pozvao vernike da poštuju slobodu jedni drugih, jer je sloboda jedan od najvećih Božijih darova.\nPatrijarh srpski Porfirije: "Ali isto tako ona podseća sve i svakoga na izbegavanje isključivosti i poštovanje ljudske slobode kao najuzvišenijeg i najvrednijeg božjeg dara danog čoveku. Imajući na umu poziv apostola Pavla: stojte dakle čvrsto u slobodi kojem nas Hristos oslobodi i ne dajte da se opet u jaram ropstva uhvatite. Ostanimo slobodni, ali ništa manje odgovorni čuvajući i druge i sebe."


FAO finansira projekat za očuvanje i razvoj buša goveda u Srbiji - AgroSmart\nOrganizacija FAO finansiraće projekat važan za očuvanje autohtone rase buša goveda i razvoj ruralnih sredina u Srbiji u kojima se ova rasa gaji. Reč je o projektu „Uspostavljanje osnove za očuvanje i razvoj buša goveda na Staroj planini“, koji će biti predstavljen 24. i 25. maja na uvodnoj radionici. Učesnici će biti predstavnici FAO, Ministarstva poljoprivrede, uzgajivači buša i domaći eksperti.\nBuša govedima preti izumiranje zbog malobrojne populacije, niskih proizvodnih vrednosti i male teritorijalne zastupljenosti. Ova goveda uglavnom se drže u zabačenim predelima Srbije koji nisu pogodni za druge poljoprivredne aktivnosti, stoga je rasa od vitalnog značaja kao izvor hrane, ali i za održivi ruralni razvoj, ocenjuju FAO, te nacionalni koordinatori projekta dr Ivana Bakić Žugić i Boris Berisavljević i drugi naši stručnjaci uključeni u projekat.\nTrenutno se u Srbiji sprovodi program genetske konzervacije rase buša, međutim nedostaje nekoliko osnovnih komponenti. Genotipska i fenotipska karakterizacija još uvek nisu primenjene, što je od suštinskog značaja za razvoj rase, ukazuje struka.\nIzabrana rasa ima vrlo nizak proizvodni kapacitet, stoga je veoma važno usredsrediti se na održivi razvoj proizvodnih performansi rase. Ovo je presudno za stvaranje održivog i tržišno orijentisanog pristupa konzervaciji, koji razvija samoodrživi proces očuvanja, a ne oslanjanje na državne subvencije.\nProjekat će se fokusirati na prikupljanje i pregled osnovnih podataka o veličini populacije, proizvodnim pokazateljima, proizvodnom okruženju, genotipskim i fenotipskim podacima, zajedno sa sprovođenjem konsultacija sa relevantnim uzgajivačima i poljoprivrednicima. Razvijaće i primenjivati određeno podizanje svesti i komunikacionih aktivnosti, koje bi mogle da informišu srpske kupce i farmere o prednostima rase i njenih proizvoda. Projektne aktivnosti će se izvoditi na području masiva Stare planine.\nU radionici 24. i 25. maja, pored predstavnika FAO, učestvovaće nacionalna kontakt osoba za Protokol iz Nagoje Dušan Ognjanović, dr Srđan Stojanović iz Ministarstva poljoprivrede, dr Jelena Aleksić iz Instituta za molekularnu genetiku i genetičko inženjerstvo. Projekat će predstaviti nacionalni koordinator Boris Berisavljević, o matičnoj evidenciji goveda u Srbiji govoriće Nedeljko Pipović iz PSSS Knjaževac, a na ekonomsku opravdanost gajenja buše na Staroj planini i zdravstveno stanje populacije osvrnuće se odgajivači Goran Jovanović i Sergej Ivanov.\nZainteresovani mogu pristupiti radionici preko linka: https://us02web.zoom.us/j/82170888026\nAgendu za oba dana možete pogledati ovde: Аgenda SRB 24-25.05.2021


Dačić: Srbija može da aplicira za evropske fondove za pomoć – Nadlanu.com\nDačić: Srbija može da aplicira za evropske fondove za pomoć\nObjavljeno 19. maja 2014. / 22:21:34\nMinistar spoljnih poslova Ivica Dačić izjavio je večeras da Srbija može sada da aplicira za evropske fondove, ali i da će biti i druge pomoći kako bi se sanirala šteta izazvana katastrofalnim poplavama.\n“Sada možemo da apliciramo za fondove, Evropska komisija utvrđuje da li je šteta veća od 0,6 BDP-a, što je u našem slučaju sigurno, a zatim Evropski savet odobrava pomoć”, rekao je Dačić gostujući na TV B92.\nDačić je kazao da će pored najavljene pomoći iz evropskih fondova, kojima Srbija kao zemlja kandidat ima pristup, biti i drugih sredstava pomoći.\n“Već je obavljen razgovor sa kolegom iz Turske, za finansiranje iz njihovog razvojnog fonda, pomažu UAE, Azerbejdžan daje 400.000 evra u humanitarne svrhe, a to su sve prve tranše. Nakon toga moramo da priđemo ovom drugom delu, fondovima”, rekao je Dačić.\nOn je naveo da su nezapamćene poplave u Srbiji još jednom pokazale da treba graditi jak Sektor MUP-a za vanredne situacije.\n“Bez jake vojske i policije žrtve bi bile veće, treba raditi na modernizovanju i jačanju Sektora. Medutim, nedostaje još ljudi, neki od njih su i zapostavljeni, a vredi istaći da oni rizikuju svoje živote”, rekao je Dačić.\neuivica dačićpoplave 2014\nOPREZ: Pojavili se lažni aktivisti!\nDOBROVOLJCI, HITNO: Potrebno punjenje džakova sa peskom za Morović!\nMOĆ I NEMOĆ DRŽAVE: Zašto je iseljavanje iz zemlje sve jače?\nKOLIKO VREDI SRPSKI PASOŠ: Srbi mogu lakše da putuju po svetu nego stanovnici bogatih…


“Čvrst je stav Vlade da ne možemo da dozvolimo porast u zapošljavanju, jer za to nema stredstava”, rekla je Udovički novinarima nakon sastanka u Kruševcu s predstavnicima lokalnih samouprava iz Rasinskog okruga.\nUdovički koja je i ministar državne uprave i lokalne samouprave rekla je da je potrebno da se razvije mehanizam koji će omgućiti da se opštine reacionalizuju umjesto što trenutno stoje “paralizovane”.\n“Niti mogu da zaposle ljude koji im trebaju niti se preduzimaju potrebne mjere da stvore prostor koji im je potreban za unapređenje djelovanja”, ocijenila je ona i dodala da je zato potrebno razviti mehanizam koji će omogućiti da se taj problem riješi.\nUdovički je rekla i da su se prestavnici lokalnih samouprava na sastanku žalili na nedovoljnu autonomiju.\n“To je proces na kome moramo zajedno da radimo jer postoji i problem kapaciteta da se veća autonomija realizuje i instrumenata nadzora nad tom većom autonomijom”, rekla je Udovički nakon sastanka. Beta\nTagovi: javni sektorkori udovickizaposljavanje


Danas je Svetski dan borbe protiv artritisa, a ovo je statistika od koje nas podilazi jeza – Melly.rs\nSvetski dan borbe protiv artritisa, 12.oktobar, ove godine se širom Evrope, pa i kod nas, obeležava aktivnom kampanjom „Ne odlaži uoči rano“ čiji je cilj podizanje svesti o značaju rane dijagnoze hroničnih zapaljenskih artritisa (reumatoidni artitis, spondiloartritis, psorijazni artritis, juvenilni idiopatski artritis).\nProcenjuje se da od hroničnih zapaljenskih artritisa u Srbiji boluje oko 60.000 građana, od toga 35.000 boluje od reumatoidnog artritisa, dok 2.000 dece boluje od juvenilnog idiopatskog artritisa. Svi oblici hroničnih zapaljenskih artritisa su doživotna, sistemska oboljenja koja zahvataju zglobove, ali i druge organe sa nepredvidivim tokom i često nepovoljnih ishodom ako se blagovremeno ne prepoznaju i ne započne njihovo adekvatno lečenje. Ako se ne leči adekvatno, bolest stalno napreduje dovodeći do invalidnosti i komplikacija koje mogu skratiti životni vek i do 20 godina – upozorava prim. dr Mirjana Lapčević, predsednik Udruženja pacijenata obolelih od reumatskih bolesti Srbije, koja je i sama pacijent.\nRano postavljanje dijagnoze i lečenje hemijskim lekovima koji menjaju tok bolesti kod 70 odsto obolelih može zaustaviti tok bolesti i uvesti bolesnika u remisiju.\n– Kod preostalih 30 odsto potrebno je primeniti i biološke lekove. U Srbiji se trenutno biološkim lekovima leči oko 1.500 bolesnika, među kojima su i sva deca kojima je potrebna ova terapija. Važno je da građanstvo bude edukovano da prepozna i razlikuje simptome zapaljenskog od degenrativnog reumatizma – ističe doktorka Lapčević i otkriva simptome hroničnih zapaljenskih artritisa.\n– Jutarnja ukočenost u zglobu koja traje duže od 30 minuta, otok i bol uvek u istim zglobovima, otok sitnih zglobova šaka i stopala koji su simetrični, bol u šakama pri rukovanju, bol u krstima pred zoru, opšta slabost i malaksalost su najvažniji simptomi koji ukazujuju na mogućnost postojanja nekog od hroničnih zapaljenskih artritisa. Posle dve godine bolesti, ako se ne dijagnostikuju i nepravilno leče, polovina obolelih od reumatoidnog artritisa, a posle 10 godina 80 odsto postaju invalidi.\nNažalost, kod nas u proseku do postavljanja dijagnoze prođe više meseci jer pacijenti, a često i izabrani lekari, ne prepoznaju prve simptome ovih bolesti.\n– Zbog svega ovoga projekat „Ne odlaži uoči rano”, koje sprovodi Udruženje reumatologa Srbije (UReS) i Udruženje obolelih od reumatskih bolesti (ORS) u saradnji sa Evropskom ligom za za borbu protiv artritisa, treba da omogući što veću razmenu znanja i iskustava između potencijalno obolelog, izabranog lekara primarne zaštite i reumatologa kako bi se zajedničkim timskim pristupom unapredilo rano dijagnostikovanje i započelo pravovremeno lečenje – navodi doktorka.


PROBA DRŽAVNE MATURE: Poznat tačan datum održavanja i broj škola koje će učestvovati | Najnovije vesti - Srbija danas\n16.10.2020. • 12:12 Srbija Danas/Telegraf.rs\nUrađena je redukcija obrazovnih standarda u srednjim i stručnim školama\nBESPLATNA ŠKOLARINA I ZA STUDENTE KOJI IMAJU MANJE OD 48 BODOVA? Olakšice za studente zbog pandemije\nPilotiranje se sprovodi uz podršku Projekta državne mature, sprovešće se u 50 gimnazija, 44 srednjih stručnih škola i tri srednje umetničke škole, a pilotiraće se završni ispit i sve tri vrste mature - opšta, stručna i umetnička.\nCilj pilotiranje je da se proveri kvalitet ispitnih zadataka i deo procedura koje se sprovode u školama u toku sprovođenja mature, kao i da se na vreme uoče i otklone eventualni propusti i nedostaci i da se učenici naviknu na testiranje tog tipa.\nMinistar prosvete Mladen Šarčević naveo je, na konferenciji za medije na kojoj je predstavljeno pilotiranje, da se već godinu i po dana radi na projektu koji je platila EU i istakao da bez obzira na to što virus korona otežava ceo postupak, uspeli su da održe kontinuitet.\n- Ono što je važno jeste da uz sve ove nevolje još uvek imamo dovoljno vremena da pod svim merama opreznosti i posebnom organizacijom tih dana mature to i organizujemo. Time ne gubimo dah, čekamo proleće, možda i vakcinu i bolje uslove da uradimo drugi puni pilot da bi generacija koja je sada treća godina dobila što više simulacija - kazao je Šarčević.\nKako je naveo, tu generaciju čeka polaganje prave mature na kraju školske 2021/2022. godine, a do sada je i ranije probano da se "pogura" velika matura, međutim, odloženo je kako na taj način ne bi polagala i ona deca koja nisu obuhvaćena reformskim programom gimnazija, odnosno koja su učila po starom programu.\nPodsetio je da je zakonom već rešeno da trogodišnje školovanje nije kraj školovanja, već onaj ko želi da ide dalje ima i mogućnosti za to i to tako što će polagati stručnu maturu.\nPOMOĆ VREDNA 60 MILIONA DINARA: Donacija digitalnih udžbenika za sve gimnazije u Srbiji\n- Niko nije uskraćen time što nije položio ovu maturu koju zovemo državna ili opšta. Malo je interesovanje za umetničku maturu, a mi mislimo da pojačamo umetničke komponente i kroz sve druge nivoe obrazovanja - naveo je ministar.\nKako je kazao, urađena je redukcija obrazovnih standarda u srednjim i stručnim školama, što ostaje da se uradi u osnovnim i srednjim školama.\nIstiče da učenici što više imaju proba i treninga počeće i da shvataju da koncept novog modela učenja nije gomilanje činjenica i ponovno učenje pred ispit, već prepoznavanje sadržaja koji su radili kroz projekte koje mogu da iskažu kroz primenu stečenih znanja.\n- Matura je jedna osnova, vododelnica, važna poluga koja pomera srpsko obrazovanje ka kvalitetu. Ono postaje egzaktno, javno, ne može se ništa preglasati. Biće gotov i Jedinstveni informacioni sistem tako da neće moći da bude nikakvih loših situacija i mislim da deca moraju da shvate da je jurnjava ocena završena i da počnu da jure znanje - naveo je Šarčević.\nPrema njegovim rečima, sami fakulteti treba da se raduju jer su se do sada žalili kako im dolaze slabi kandidati i dodao da sada imaju priliku da učestvuju, što će omogućiti da se proveri i kvalitet visokog obrazovanja.\n- Fakulteti učestvuju, profesori sa fakulteta biraju težinu zadataka, svaki predmet će imati dva nivoa težine, standardni i visoki nivo tako da od kandidata zavisi koji nivo izaberu i gde će biti primljen - naveo je.\nIstiče i da će učenici biti bolje informisani šta moraju da biraju da bi upisali određene fakultete, kao i da je nova pogodnost ta što mogu da se prijave na neograničeni broj fakulteta.\nŠef delegacije EU u Srbiji Sem Fabici kazao je da uvođenje velike mature ima tri važna elementa, od kojih se prvi tiče podizanja kvaliteta obrazovanja, drugi podizanja standarda obrazovanog sistema koji će pružiti jednake kriterijume za polaganje ispita, dok se treći tiče podizanja kredibilnosti, odnosno veće transparenstnosti.\nProjekat državne mature je EU finansirala sa četiri miliona evra, kazao je Fabrici i dodao da je to samo deo većeg paketa od 35 miliona bespovratne pomoći koje je Unija dala za projekte iz oblasti obrazovanja koji se trenutno sprovode.\nPodsetio je da je taj novac deo sume od 100 miliona evra koliko je EU dala Srbiji od 2003. godine za unapređenje sistema obrazovanja.\n- EU i Srbija rade zajedno u ovoj oblasti skoro dve decenije. Obrazovanje predstavlja životnu investiciju i zato je neophodno da stalno ulažemo u njega - kazao je Fabrici i dodao da obrazovanje može da promeni kompletnu situaciju, odnosno da kvalitetno obrazovanje jača celo društvo.\nDrugo pilotiranje mature planirano je za maj sledeće godine i trebalo bi u potpunosti da liči na pravu maturu jer će se tada osim zadataka, proveravati i sve procedure u sprovođenju državne mature.\nmala matura matura učenici Sem Fabrici Mladen Šarčević


Ugašeno 2.716 zanatskih radnji\nNaslovnica NAJNOVIJE Hronika Ugašeno 2.716 zanatskih radnji\nSarajevo – U Federaciji BiH /FBiH/ su u ovoj godini iz registra izbrisane 564 firme sa 1.114 poslovnih jedinica, te ugašeno čak 2.716 zanatskih radnji, podaci su Poreske uprave FBiH.\nZatvaranje nekoliko stotina firmi mjesečno imalo je za posljedicu otpuštanje na hiljade radnika.\nU federalnoj Poreskoj upravi istakli su da su brojni razlozi što svakog dana sve više privatnika zatvara radnje, te da je jedan od njih ekonomska kriza koja je prisutna u BiH, a koja utiče na poslovanje svih poreskih obveznika zbog čega određeni proj poslovnih subjekata odlučuje da prestane obavljati dužnost, prenosi “Dnevni avaz”.\nTome doprinosi i smanjivanje kupovne moći stanovništva, odnosno mali dnevni promet koji ostvaruju poslovni subjekt.\nEkonomski analitičari smatraju da je stvarni broj ugašenih preduzeća veći nego što zvanična statistika pokazuje, ako se uzme u obzir činjenica da se radnje u Poreskoj upravi ne mogu odjaviti dok se ne izmire sve obaveze.\nNa području FBiH prošle godine zatvoreno je više od 7.000 privrednih društava i zanatiskih radnji. Od ovog broja, 303 su firme čijim je gašanjem “stavljen ključ u bravu” u čak 1.394 poslovne jedinice.\nIpak, najveći broj među onima koji nisu mogli izdržati tempo surove tržiše utakmice bili su zanatlije, njih čak 5.406.


Nova akademija ALUMIL-a pod nazivom „ALUMIL Akademija“ otvorila je vrata proizvođačima odnosno fabrikatorima u cilju unapređenja znanja svojih partnera o tome kako da ponude vrhunske proizvode i usluge.\nNastavni plan „ALUMIL Akademije“ kreiran je sa ciljem dugoročne edukacije o proizvodima kompanije, bilo da su to potpuno novi proizvodi ili već postojeći. Pored toga, značajan cilj akademije je brza i efikasna integracija novih partnera u ALUMIL-ovu porodicu.\nNastavni plan je stvoren u skladu sa međunarodno prihvaćenom akademskom metodom. Ciljevi akademskog kursa i svakog modula razvrstani su u tri nivoa, na osnovu vodećih trendova svetske literature i prakse: znanje, sposobnost i stav.\nNa osnovu svega navedenog, „ALUMIL Akademija“ nudi tehničku obuku o svim arhitektonskim sistemima, uključujući teorijski i praktični deo. Pored toga, nudi se niz različitih edukativnih obuka sa ciljem pružanja celokupne obuke, poput montaže stakla i štokova, uvođenja u svet aluminijuma, prevazilaženja problema kvaliteta, staklenih panela, upravljanja, proizvodnje, troškova, upravljanja životnom sredinom i još mnogo toga.\nObuke traju od 4 do 80 sati i omogućene su svim partnerima ALUMIL-a. Svaki obrazovni program nudi mogućnost aktivnog učešća u cilju efikasnog unapređenja znanja. Glavni cilj i prioritet ALUMIL-a je obostrano korisna saradnja sa svojim partnerima, što dovodi do razvoja i napretka koji uvek za cilj imaju unapređenje uspeha.


Nema kazne za počinjene zločine -\nNema kazne za počinjene zločine\nGradski odbor SRS Zrenjanin saoseća tugu i bol porodica žrtava krvavog pira u kojem je stradalo više od 3500 Srba u srednjem Podrinju. Svedoci smo da do sad nije niko izveden pred lice pravde, da je najveće poniženje za porodice žrtava, za Republiku Srpsku i srpski narod u celini, sramno oslobađanje Nasera Orića koji je bio organizator i direktni učesnik u činjenu zločina. Ne smemo da zaboravimo Petrovdan 1992. godine kada su muslimanski zločinci predvođeni Naserom Orićem na području Vlasenice, Osmaka, Zvornika, Srebrenice i Bratunca ubijali od novorođenčadi do starih i iznemoglih, ne birajući sredstva za svirepe i monstruozne zločine. U neviđenim zločinima ubijeno je 198 žena i četrdeset i sedmoro dece, do sada nisu nađeni posmrtni ostaci desetero civila i vojnika koji su po zarobljavanju mučki pobijeni. Sramno je i ponižavajuće što nema kazne za počinioce počinjenih zlodela, ali zato ima stalnih nastojanja da se održi prisutan stereotip koji govori samo o srpskoj krivici i odgovornosti za sva ratna dešavanja na prostorima bivše Jugoslavije.\nMi srpski radikali smatramo da naša država stidljivo govori o ovoj činjenici, da prećutkuju poniženja zapadnih sila, veličanje tuđih žrtava i prikrivanje i negiranje sopstvenih. Sama činjenica da najviši državni organi Republike Srbije „nemaju vremena” za prisustvo na komemoraciji u Bratuncu, govori o njihovom odnosu prema srpskim žrtvama i poštovanju porodica nastradalih i svakako davanje „vetra u leđa” počionicima zločina, zastupnicima teze da su srbi jedini krivci, kao i ohrabrivanje represije i nasilja nad srbima u južnoj pokrajini KiM koji svakim danom opterećuju i dovode u pitanje opstanak srba u našoj južnoj pokrajini, navodi se u saopštenju za medije GO SRS Zrenjanin.


Faktor | Kako Srbija krši Dejton i radi protiv BiH: Vlasti RS-a prodaju nešto što nije njihovo, Dodikova galama dobila smisao\nObjavljeno: 26.11.2020. u 17:55\nTrinaestog novembra ove godine su premijer entiteta RS Radovan Višković i premijerka Republike Srbije Ana Brnabić potpisali zajedničku izjavu koja se odnosi na izgradnju tri hidroelektrane na rijeci Drini u okviru projekta Hidroenergetski sistem "Gornja Drina". Gradnja hidroelektrana je planirana na lokacijama Buk Bijela, Foča i Paunci, u gornjem slivu rijeke Drine, a entitet RS u projekat ide sa 45 posto vlasništva da bi se, kako je kazao Višković, izbjegla procedura javnih nabavki.\nZakonsko uporište za zajednički projekat entiteta RS i Srbije na rijeci Drini pronađen je u Zakonu o unutrašnjoj plovidbi RS-a, kojim su sve rijeke u tom entitetu proglašene za "unutrašnje vode RS-a". Međutim, Ustavni sud BiH je ranijim odlukama U-1/11 i U-9/19 utvrdio da je takvo postupanje entiteta RS protivno Ustavu BiH.\nU Odluci U-1/11 je utvrđeno da entitet RS nema ustavnu nadležnost za reguliranje pravne materije koja je predmet Zakona o statusu državne imovine koja se nalazi na teritoriji tog bh. entiteta i pod zabranom je raspolaganja jer je to "nadležnost države BiH".\nUstavni sud BiH je na sjednici održanoj 6. februara 2020. godine, rješavajući zahtjev sedam delegata Vijeća naroda RS-a, donio odluku kojom je određene odredbe Zakona o unutrašnjoj plovidbi RS-a ocijenio kao neustavne, te da se pitanje korištenja međudržavnih i međunarodnih rijeka treba riješiti državnim, a ne entitetskim zakonom, s obzirom da je to "u isključivoj nadležnosti države BiH".\nUtvrđeno je da riječna voda i riječna korita predstavljaju "javno dobro" koje je dio imovine države BiH, te da državna imovina predstavlja odraz državnosti, suvereniteta i teritorijalnog integriteta BiH. Teza vlasti entiteta RS da se radi o "unutrašnjim vodama na teritoriji entiteta" je ocijenjena kao nerelevantna i da je odluka o statusu te imovine, a u konkretnom slučaju korištenja hidropotencijala rijeke Drine, u isključivoj nadležnosti države BiH, a ne entiteta.\nPotpisana izjava vlasti entiteta RS i Srbije, te njena oprečnost u odnosu na odluke Ustavnog suda BiH, objašnjavaju histerične reakcije iz entiteta RS, naročito Milorada Dodika, nakon što su kao neustavne ocijenjene odredbe Zakona o unutrašnjoj plovidbi RS-a i Zakona o poljoprivrednom zemljištu RS-a. Predsjednik Srbije Aleksandar Vučić je ocijenio da te odluke "nisu fer".\nU srijedu se za kršenje ustava BiH opredijelio i ministar vanjske trgovine i ekonomskih odnosa BiH Staša Košarac, koji je, zloupotrebljujući funkciju koju obnaša, uputio dopise premijerki Srbije Ani Brnabić i ministru rudarstva i energetike Srbije Zorani Mihajlović, u kojima ih je informirao o "važećem pravnom okviru na nivou institucija BiH u vezi sa izgradnjom Hidroenergetskog sistema Gornja Drina".\nUstavni sud BiHUstav BiHRadovan ViškovićMilorad DodikGornja Drinahidroelektrane


Austrija: Pušenje nije pravo na izbor, već pravo na zdravlje - Dijalog.net\nNaslovna Politika Evropska unija Austrija: Pušenje nije pravo na izbor, već pravo na zdravlje\nBrisel, 04. april 2018. – Svaki posetilac iz Zapadne Evrope koji uđe u bar ili piceriju u Austriji je bez sumnje iznenađen da se pušenje toleriše i uveliko praktikuje.\nZabrana koja je trebalo da stupi na snagu u maju je ukinuta, što je anti-pušački lobi navelo da od vlade traži da se ne ukida zabranu uživanja u duvanskom dimu na javnim mestima, naglašavajući da to nije sloboda izbora već da je vlast dužna da zaštiti javno zdravlje.\nIz Evropske mreže za prevenciju pušenja i duvana (ENSP) je rečeno da ne može da prihvati plan vlade da ne zabrani pušenje sa objašnjenjem da je to pravo izbora.\nKomesar za zdravstvo Vitenis Andriukaitis kaže da postojanje anti-pušačkog zakonodavstva nema nekog značaja ako se ne primenjuje doslovno, preneo je Euractiv.\nTagsEvropska komisijaSavet Evrope\nPredhodno Otvoreno pismo Vojvođanskog kluba predsedniku Vučiću o zahtevu za federalizaciju Srbije\nSledeće Dunja Mijatović preuzela dužnost komesarke za ljudska prava Saveta Evrope\nTop Tags evropske integracije Društvo Politika vladavina prava Civilno društvo Pravosuđe Srbija i Evropska unija konkurs Evropska unija mladi OCD Evropska komisija mediji Vlada Republike Srbije lokalna samouprava


U aprilu moguće potpisivanje Sporazuma sa EU\nBiH je Sporazum sa EU parafirala u decembru 2007. godine\nBiH mogla bi potpisati Sporazum o stabilizaciji i pridruživanju sa EU već 26. aprila, na redovnom sastanku ministara vanjskih poslova EU. Ovo je za naš program izjavio direktor Direkcije za evropske integracije Osman Topčagić.\nIako na današnjem sastanku Upravnog odbora Vijeća za implementaciju mira sa predstavnicima bh. vlasti nije bilo govora o tome, Topčagić navodi kako je stekao utisak da postoji spremnost Evropske komisije da predloži potpisivanje sporazuma, uz ispunjenje uslova koji su BiH postavljeni. Na naše pitanje hoće li usvajanje zakona o reformi policije biti dovoljno da BiH potpiše Sporazum o stabilizaciji i pridruživanju, prvi čovjek Direkcije za evropske integracije odgovara:\n«Fokus je na usvajanju zakona vezanih za reformu policije, uz odgovarajući napredak u ovim drugim oblastima. Mi imamo jedan mjerljiv napredak u reformi javne uprave. Zakon o RTV servisu u Federaciji treba da se pošalje iz Doma naroda FBiH na Ustavni sud Federacije. Saradnja sa Tribunalom je ocijenjena kao dobra.»\nPotpisivanje Sporazuma o stabilizaciji i pridruživanju jedan je od dva uslova da bi došlo do transformacije Kancelarije visokog predstavnika u BiH, izjavio je danas Visoki predstavnik u BiH Miroslav Lajčak:\n«Vijeće za implementaciju mira smatra da BiH treba ispuniti dva uslova kako bi se OHR transformisao. Prvi je potpisivanje Sporazuma o stabilizaciji i pridruživanju, a drugi da Vijeće da pozitivnu ocjenu o stanju u BiH. Potpisivanje Sporazuma o stabilizaciji i pridruživanju nije dio radnog plana OHR-a, već uslov za tranziciju OHR-a, kako bi BiH pokazala nepredak prema članstvu u Evropsku uniju.»\nI Predsjedavajući Vijeća ministara BiH Nikola Špirić apelovao je danas na Vijeće za provođenje mira da podrži BiH na njenom daljem putu ka evropskim integracijama. Prema njegovim riječima, poslije Dejtonskog mirovnog sporazuma, potpisivanje Sporazuma o stabilizaciji i pridruživanju je najvažniji sporazum za BiH.\nA da bi BiH u aprilu zaista mogla da potpiše Sporazum slažu se i članovi parlamentarne Komisije za evropske integracije pri Parlamentu BiH. Tako član Komisije, inače jedan od čelnih ljudi SDA, Hilmo Neimarlija kaže da je izjava komesara za proširenje Olija Rena ohrabrujuća, ali i obavezujuća. On vjeruje da će zakon o reformi policije prihvatiti i oni koji su do sada bili protiv, jer se radi o zakonskom početku, a ne kraju procesa policijske reforme:\n«Očekujem da će, prije svega u SDA, pokazati malo više razumijevanja za jednostavnu istinu da su zakonski projekti o policiji, koji su sada u proceduri, doista procesualno otvoreni zakoni i da ih treba upravo tako i razumijevati.»\nJedan od članova parlamentarne Komisije za evropske integracije Drago Ljubičić kaže da je dosadašnje približavanje evroatlantskim integracijama bilo usporeno zbog različitih političkih stavova u zemlji. Nakon potpisivanja Sporazuma o stabilizaciji i pridruživanju, prema njegovim riječima, sve će ići brže i lakše:\n«Mislim da će tada ogroman dio tih zakona, reformskih, kako ih mi često zovemo, ta masa zakona koje moramo usklađivati sa normama i standardima EU, ići mnogo, mnogo brže.»\nPotpisivanjem Sporazuma o stabilizaciji i pridruživanju, ocjenjuju naši sagovornici, prestaće dosadašnja politička prepucavanja. Iako će time BiH dobiti određena finansijska sredstva, bitnijim se smatra razrješenje političkih dilema i otklanjanje mogućnosti političkih manipulacija cjelokupnim procesom.


Kako regionalna saradnja pomaže da se kultura sačuva\nBEOGRAD – Potpredsednica Vlade Srbije i ministarka kulture i informisanja Maja Gojković otvorila je danas regionalnu onlajn konferenciju “Kultura u doba pandemije” i poručila da je u prevazilaženju efekata pandemije u oblasti kulture važno da se osmisli model regionalnog pristupa.\nGojković je naglasila da će konferencija doprineti kvalitetnom odgovoru na pitanje kako pobediti pandemiju i na koji način regionalna saradnja može pomoći da se kultura sačuva od izazova i opasnosti kojima je izložena.\nOna je učesnike Konferencije upoznala sa aktivnostima koje je Vlada Srbije preduzela u borbi protiv pandemije u domenu kulture navodeći, između ostalog, da su plate u ustanovama kulture ostale na istom nivou kao i pre Covida 19, kao i da je samostalnim umetnicima pružena novčana pomoć u vidu isplate za tri meseca.\n„Pored ovakvih mera važno je razumeti da podršku kulturi ne predstavljaju samo materijalna ulaganja koja su naravno neophodna, već i stvaranje mogućnosti da ona nastavi sa aktivnostima“, ukazala je ministarka istakavši da je od posebnog značaja činjenica da je za narednu godinu uvećan budžet za kulturu.\nOna je rekla i da se povodom iskustva u borbi sa pandemijom mogu izdvojiti dve pouke, a to su da se direktna pomoć kulturi mora posmatrati kao veoma dobra investicija i drugo da pojačani procesi digitalizacije vrše snažan uticaj na sadržinu i način predstavljanja kulturne produkcije.\nGojković je podvukla da je pandemija podstakla ubrzanu digitalizaciju kulturnih sadržaja iako je jasno da virtuelni sadržaji nikako ne mogu da preuzmu na sebe ulogu kulturnog predstavljanja.\nKonferencija je okupila predstavnike ministarstava kulture regiona, a takođe uključili su se ambasadori država sa diplomatskim predstavništvom u Srbiji.\nKonferencija su organizovali Ministarstvo kulture i informisanja i kompanija Color Media Communications.


Jaka Prva futsal liga: Gostovali majstori\nU drugom kolu Prve futsal lige Srbije odigranom 3. oktobra KMF Bečej je kao domaćin doživeo drugi poraz, izgubivši na svom terenu od prošlogodišnjeg šampiona lige, Kolubare iz Lazarevca rezultatom 4:11.\nZa razliku od prošlonedeljnog gostovanja u Zrenjaninu, gde su Bečejci pružili dostojan otpor i bili relativno ravnopravan protivnik domaćinu, ovaj put su se namerili na majstore malog fudbala. Aktuelni i potencijalni srpski reprezentativci u dresovima Kolubare, Borojević koji je postigao četiri gola, Čizmar sa dva gola, Marjanović, Ranković, Ranisavljević, Kovačević i Vesić sa po jednim golom, prikazali su vrhunski futsal. U timu Bečeja pokušali su da im pariraju strelac Ikić i Žeravica sa tri postignuta pogotka, ali to ni izbliza nije bilo dovoljno.\nMada konačni rezultat ne daje veliko pravo na komentarisanje ove utakmice i odnosa snaga na terenu, ipak valja reći da su Bečejci uglavnom s početka utakmice pružili dostojanstven otpor šampionu. Tako je golman gostiju Rakićević u više navrata odlično reagovao i odbranio udarce Bečejaca sa desetak metara, pa i onaj kazneni sa šest metara. I dok su domaći napadači promašivali zicere ili ih je u tome uspešno sprečavao golman Rakićević, Željko Borojević je bio neuhvatljiv, sigurnim realizacijama posle kontranapada nije promašivao gol Bečeja...\nBečejska sportska hala doživela je prvoligaški futsal debi sa dobro popunjenim tribinama i brazilskom atmosferom na njima, ali ne i prve bodove. Možda KMF Kolubara i nije bila pravi protivnik za prvu prvoligašku pobedu.\nViše iz ove kategorije « Vojvođanska liga Istok: Banatska košava oduvala Bačku\tFudbalski klub Mladost iz Radičevića: Izabrana je nova uprava »


U KRUPNJU SAD I KLIZIŠTE: Srušen deo Doma kulture, škola u opasnosti\nPREDSEDNIK VUČIĆ POSLE POSETE MEDVEDEVA: Razumeo sam šta su američka i 1\t104\nNesreće navalile jedna za drugom\n19.03.2015. 13:29h 25.05.2017. 02:14h\nKlizište je klizište i nikada se ne zna šta će biti...tako da smo decu premestili u drugu školu, kaže predsednik opštine Rade Grujić\nKRUPANJ - U selu Likodra kod Krupnja pokrenulo se klizište koje je srušilo deo Doma kulture i ugrozilo objekat osnovne škole, a nadležni i danas pokušavaju da saniraju posledice pomeranja tla.\nOsnovna škola ne radi, a đaci su zbog bezbednosti premešteni u susedno mesto gde pohađaju nastavu, rekao je predsednik opštine Krupanj Rade Grujić.\nOn je objasnio da se, posle obilnih padavina, na livadi iznad Doma kulture i zgrade škole pojavilo ogromno kližište koje je ugrozilo ta dva objekta."Uradili smo drenažni kanala i spremamo elaborat da se urade potporni zidovi tako da škola nije sada u opasnosti ali klišište je klizište i nikada se nezna šta će biti...tako da smo decu premestili u drugu školu", rekao je on .\nPrema njegovim rečima, na području Krupnja imama dosta problema, jer se pojačavaju stara klizištra a javljaju se i nova, u Vrbićima, gde je krajem prošle sedmice iseljena jedna porodica, pa u mestu Zavlaka...\nGrujić je rekao da nova klizišta ugrožavaju i lokalne puteva, a da su nadležni iz opštine angažovali mehanizaciju kako bi obezbedili prohodnost svih saobrahajnica.


"Najkasniji rok za njen izbor je 90 dana uoči izbora. Naravno, moguće je da se vlada izabere i ranije, odmah nakon postizanja političke saglasnosti. Za DPS su prihvatljiva oba termina izbora o kojima do sada govorimo: i kraj juna, kraj septembra ili početak oktobra", navodi Đukanovic i izrazio spremnost za natavak dijalog o svim pitanjima vezanim za drug aspekte od kojih, kako kaže, zavisi regularnost izbornog procesa.\n"Ukoliko opozicija ne želi da prihvati takav opseg odgovornosti, ili nema adekvatne kandidate za ministarska mesta u ovom trenutku, tačnije ako želi da se fokusira samo na kontrolu upotrebe državnih resursa u periodu do izbora, postoji i druga mogućnost: da kandidati opozicije dobiju poziciju pomoćnika ministara sa dodatnim ovlašćenjima. To bi podrazumevalo da bez potpisa tog pomoćnika ne može biti odobrena upotreba državnih resursa koji su u kontroli ministarstva u kojem radi, a koji bi mogli značiti zloupotrebu i narušavanje regularnosti izbornog procesa", navodi Đukanović.\nFoto: R. Božović / Tanjug\n"Kazao sam da je motiv za to očigledno društvena potreba da se osnaži poverenje u izborni proces i da se stvore uslovi za regularnost ovogodišnjih redovnih parlamentarnih izbora, saglasno usvojenom zakonodavstvu", navodi Đukanović u predlogu.\n"Smatrao sam da je najbolji odgovor na takve sumnje ponuda da predstavnici opozicionih partija u vremenu do parlamentarnih izbora ostvare puni nadzor nad radom Ministarstva unutrašnjih poslova, Ministarstva finansija, Ministarstva rada i socijalnog staranja i Ministarstva poljoprivrede", naveo je premijer.\n"Smatram da je ova inicijativa u najvećoj meri podudarna sa planom koji je tokom sednice parlamenta iznela Pozitivna Crna Gora", rekao je Đukanović.\nPremijer dalje objašnjava i kako operacionalizovati ponudu, navodeći principe koje opozicija, koja želi da iskoristi ponudu, treba da poštuje prilikom predlaganja kandidata za ponuđena mjesta u vladi.


Inspekcija rada kontroliše Geoks i Perutninu Ptuj\nInspektori rada danas će u kompanijama Perutnina Ptuj i Geoks proveravati uslove rada i način na koji su uredjeni radni odnosi, izjavila je predstavnica Inspektorata za rad Maja Ilić.\n“U Perutnini Ptuj će se ispitati da li je bilo kršenja ugovora zbog odbijanja poligrafskog ispitivanja, jer zaposleni na to nije obavezan i može da pokrene radni spor pred sudom, a u kompaniji Geoks će biti obavljena redovna kontrola radnih uslova”, rekla je Ilić za Radioteleviziju Srbije (RTS).\nIlić je naglasila da poligrafsko ispitivanje nije predvidjeno Zakonom o radu i da zaposleni ne može da trpi štetne posledice, ukoliko to odbije. U kompaniji Geoks, kako je navela, radi se redovan inspekcijski nadzor koji je najavljen u skladu sa zakonom, a kontrolisaće se uslovi rada, jer je postojala prijava zaposlenih o povišenoj temperaturi u prostorijama. Ilić je najavila da će rezultati inspekcijskih kontrola ovih preduzeća biti gotovi do kraja radnog vremena.\nPrema pisanju medija, lokalnoj inspekciji rada iz Geoksa su stigle četiri anonimne prijave radnika koje se odnose na loše uslove, ali i na neisplaćivanje prekovremenog rada. Poverenik za informacije od javnog značaja i zaštitu podataka o ličnosti Srbije Rodoljub Šabić upozorio je pre nekoliko dana da je preduzeće Perutnina Ptuj-Topiko iz Bačke Topole nedozvoljeno obradjivalo podatake o ličnosti prilikom poligrafskog ispitivanja 17 zaposlenih, kako bi se otkrili krivci za kradju mesa.


DOBRO POZNAT SRBIJI Bajdenov tim potvrdio: Entoni Blinken će biti DRŽAVNI SEKRETAR\nIzabrani predsednik SAD Džo Bajden je odabrao ljude koji će biti u njegovoj administraciji, kao i osoblje Bele kuće, a novi državni sekretar biće Entoni Blinken, saopštio je u ponedeljak Bajdenov tranzicioni tim.\nVučić i Blinken razgovarali su tada o podršci SAD, evropskom putu Srbije, situaciji u regionu, dijalogu sa Prištinom i spoljnopolitičkim aktivnostima Srbije i Vučić je naglasio neophodnost političke podrške SAD evrointegracijama Srbije i dodao da je dosta učinjeno na očuvanju mira i stabilnosti u regionu.Vučić je Blinkena obavestio i o ekonomskim reformama koje se sprovode u Srbiji i pozvao ga da poseti Srbiju.\nFoto: OFFICE OF THE PRESIDENT ELECT / EPA;\nBlinken jetom prilikom rekao da je sve što je do tada učinjeno dovelo do bliže saradnje Srbije i SAD i pozdravio je ekonomske reforme i naglasio neophodnost većeg prisustva američkih investitora u Srbiji.\nBlinken i Vučić su se sastajali još nekoliko puta, o čemu svedoče fotografije tih susreta. Blinken (58) je inače bio i na mestu zamenika savetnika za nacionalnu bezbednost u Obaminoj administraciji.\nZalagao se za učešće u ratovima, a ne libi se da koristi ZASTRAŠIVANJE I SILU: On je Bajdenov čovek koji će odlučivati o SUDBINI SVETA\n"Možda ćemo ih iznenaditi jedne noći": Erdogan najavio anti-terorističku operaciju na severu Iraka\nTurska bi mogla da pokrene zajedničku anti-terorističku operaciju sa Irakom kako bi iz severne iračke pokrajine Sindžar izbacila teroriste Radničke partije Kurdistana (PKK), izjavio je danas turski predsednik Redžep Taijip Erdogan.\nTrampove najokorelije pristalice se okreću protiv njega: "Šaman" sa rogovima progovorio, oseća se IZDANIM\nRanije ove nedelje, pre nego što je napustio predsedničku kancelariju, Donalda Trampa još uvek je tešilo to što ga, uprkos svemu, njegove pristalice i dalje vole.\nPortparol Kremlja: Navodna Putinova palata je "fantastičan mit"\nPortparol Kremlja Dmitrij Peskov još jednom je odbacio takozvanu "istragu" blogera Alekseja Navaljnog o palati koja navodno pripada predsedniku Vladimiru Putinu, rekavši da se radi o "fantastičnom mitu".\nPremijer Indije: U potpunosti se oslanjamo na svoje zalihe vakcina\nPremijer Indije Narendra Modi izjavio je danas da se ta zemlje u potpunosti oslanja na svoje zalihe vakcina protiv korona virusa\nSvetska zdravstvena organizacija sledeće nedelje će početi da razmatra davanje odobrenja za hitnu upotrebu dve kineske vakcine protiv korona virusa, saopštila je pomoćnica generalnog direktora SZO Marianđela Simao.\nBacila je pikavac iz kola kroz prozor u Beču i dobila PAPRENU NOVČANU KAZNU\nJedna 26-ogodišnja Bečlijka moraće da plati 450 evra kazne zbog, iz kola, bačenog pikavca.\n"Moja sestra. Moja sabornica" Milena Radulović poslala snažnu poruku Ivi Ilinčić, a zajedno poručuju: "IMA NAS JOŠ"\nNezadovoljstvo EU zbog kašnjenja u isporuci vakcina: EK zahteva da se distribucija ubrza


Javni konkursi za programe i projekte od javnog interesa u oblastima omladinskog sektora:\n1. Javni konkurs za razvoj i sprovođenje omladinske politike;\n2. Javni konkurs za stimulisanje različitih oblika zapošljavanja, samozapošljavanja i preduzetništva mladih.\nPravo učešća na javnim konkursima imaju udruženja mladih, udruženja za mlade i njihovi savezi koji su registrovani na teritoriji Republike Srbije, koji su upisani u Jedinstvenu evidenciju udruženja mladih, udruženja za mlade i njihovih saveza, u skladu sa Pravilnikom o sadržini i načinu vođenja jedinstvene evidencije udruženja mladih, udruženja za mlade i njihovih saveza („Službeni glasnik RS”, broj 1/12) koju vodi Ministarstvo omladine i sporta.\nRok za dostavljanje predloga projekata je 15 dana od dana objavljivanja konkursa, odnosno do 19. septembra 2019. godine.\nKonkursna dokumentacija se predaje na pisarnicu ministarstva ili šalje poštom (običnom poštom, post ekspres, kurirskom službom, pošiljkom sa potvrđenim uručenjem, dostavnom službom i sl.), s tim da je neophodno da konkursna dokumentacija poslata poštom stigne na pisarnicu u roku za konkurisanje, odnosno do 19. septembra 2019. godine do 15:30 časova. Blagovremena je i prijava poslata preporučenom pošiljkom (sa oznakom „R” i brojem pošiljke) koja je predata pošti u roku za konkurisanje (zaključno sa poslednjim danom roka za konkurisanje, odnosno 19. septembra 2019. godine).\nModel popunjenog Obrasca prijave na konkurs možete preuzeti ovde.\nTagged MINISTARSTVA OMLADINE I SPORTA


Proslava dana Rumunije - Vlaško veče 1 decembar 2017\nProslava dana Rumunije u severoistočnoj Srbiji uz radne sastanke i Vlaško veče\nPovodom ujedinjenja Rumunije i Transilvanije koji se formalno odigrao 1 decembra 1918 godine, ovaj dan je proglašen rumunskim nacionalnim praznikom. Tim povodom, 1 decembar je proslavljen i od strane Rumuna(Vlaha) severoistočne Srbije u Boru organizovanjem svečanosti - Vlaške večeri. Mada je tog dana ozvaničeno ujedinjenje tadašnje kraljevine Rumunije sa rumunima u Transilvanije, ovog dana se takođe slavi i ujedinjenje sa vlaškim kneževinama i pokrajinama Bukovinom, Moldavijom, i Banatom koje se odigralo ranije.\nNarodna skupština u Alba Juliji, koja se sastojala od 1228 delegata i podržana od strane 100.000 ljudi, usvojila rezoluciju kojom se osigurava ujedinjenje svih Rumuna u Transilvaniji i Banatu sa Rumunijom.\n1. decembra 1918. Vasile Goldiš pročitao je rezoluciju Unije: "Narodna skupština svih Rumuna iz Transilvanije, Banata i Mađarske sazvana preko svojih predstavnika u Alba Juliju, 18. novembra do 1. decembra 1918. godine i donela dekret o ujedinjenju Rumuna i svih teritorija naseljenih njima sa Rumunijom. Skupština posebno proglašava neotuđivo pravo rumunske nacije na čitav Banat, između Mureša, Tise i Dunava. "\nBio je to razlog i ove godine da se u Srbiji obeleži ovaj veliki dan za sve Rumune ma gde god da bili. Rumuni/Vlasi u Srbiji ovaj datum obeležavaju zadnjih 10 godina. Uz veliki broj zvanica iz Srbije i Rumunije proslava je počela intoniranjem „Probudi se Rumune...“ rumunske himne i „Bože pravde“ srpske himne.\nNa ovaj praznik o položaj Rumuna/Vlaha danas u Srbiji govorio je Bojan Aleksandrović, administrativni vikar timočki i Protojerej Priobalne Dakije.\nSkoro 100 godina od nastanka sadašnje Rumunije o pravima Rumuna/Vlaha govorio je i dr Predrag Balašević, predsednik Vlaške narodne stranke.\nOve godine je Timočku krajinu po drugi put posetio šef Grupe senatora Socijaldemokratske partije u rumunskom Senatu, Šerban Nikolae. Zajedno sa svojim partijskim kolegom Kristiem Šerbanom posetio je Rumunski pravoslavni protoprezviterat u Negotinu i manastirski kompleks u Malajnici. Sa ocem Bojanom je razgovarao o problemima koje Rumunska pravoslavna crkva i njeni vernici imaju u Srbiji i načinima na koji država Rumunija može direkno da pomogne a gde u saradnji sa srpskom državom.\nSledeće mesto posete je bio Odbor za ljudska prava Negotin i tu se rumunska delegacija informisala o aktivnostima Odbora, projektima koje Odbor ima u okviru Mreže Odbora za ljudska prava u Srbiji CHRIS i o projektima sa rumunskim Ministrastvom za prekogranične Rumune. Dušan Prvulović je izvestio goste o kršenju ljudskih prava koje pokazuju izveštaji Kancelarije pravne pomoći Odbora, o problemima u informisanju zajednice uopšte, kao i o problemima informisanja na rumunskom jeziku.\nDrugi dan posete rumunska delegacija je započela posetom Boljevcu zajedno sa rukovodstvom Vlaške narodne stranke, gde su se sastali sa članovima ove stranke iz opštine Boljevac. Bio je to značajan sastanak pošto je u Boljevcu Vlaška narodna stranka u vlasti sa Srpskom naprednom strankom. Govorilo se o prednostima koje se već osečaju u ovoj večinskoj rumunskoj/vlaškoj opštini. Kompletno rukovodstvo boljevačke opštine i Vlaške narodne stranke se nalazilo u Miovenima, bratimljenom rumunskom gradu sa Boljevcem, na obeležavanju 1. decembra, tako da je izostala poseta predsedniku opštine Boljevac.\nU centrali Vlaške narodne stranke senatora Šerbana Nikolaia sačekalo je uže rukovodstvo Vlaške narodne stranke. Govorilo se o saradnji dveju stranaka, kao i problemima koje postoje kako za zajednicu tako i za rumunske/vlaške organizacije.\nPosle kratkog predaha goste je sačekao treći sastanak tog dana i to sa predstavnicima Kongresa Vlaha Srbije. Ovde je bukureštanska delegacija bila pojačana parlamentarcima Socijaldemokratske partije iz Drobete Turnu Severina, senatorom Livium Mazilum i poslanikom Aleksandrum Balaneskum. Na sastanku su više učestvovali u diskusiji oni predstavnici Kongresa Vlaha Srbije koji do sad nisu imali prilike da se sretnu sa gostima prilikom više susreta ove godine. Govorili su o stanju u društvu i posebno u zajednici kao i o problemima koje studenti imaju prilikom upisa fakulteta u Rumuniji.\nKada je reč o tome šta se govorilo na ovom susretu i o samom obeležavanju Velikog ujedinjenja, TimocPress je zabeležio nekoliko izjava.\nSenator Šerban Nikolae je posebno naglasio zadovoljstvo što je ponovo u Timočkoj krajini, žao mu je bilo što mu vreme nije dozvolilo da se prošeta i po selima ali je ostvario glavnu želju da praznik dočeka sa rumunskom zajednicom u severoistočnoj Srbiji.\nSenator Liviu Mazilu je naglasio da dolazak predstavnika rumunskog parlamenta na ovu svećanost u Boru je dovoljan znak da timočki Rumuni imaju podršku Rumunije.\nPoslanik Aleksandru Balanesku je ukazao da je 1. decembar nacionalni praznik svih Rumuna pa i timočkih a da su timočki Rumuni podjednako dobri i vredni kao i svi Rumuni.\nDr Predrag Balašević jedan od domačina svećanosti “Rumunsko veče” gde se zajedno obeležava jedan od najvećih državnih praznika Rumunije, rekao je da ovdašnji Rumuni trebaju da budu ponosni na sebe kao Rumune, ponosni na svoj rumunski jezik, kulturu i identitet. Da ovo veče pokazuje “našu sličnost sa Rumunijom”.\nSala Hotela “Albo” je popunjena gostima koji su za svećanom večerom uživali uz rumunsku muziku. Specijalni gost bila je rumunska interpretatorka narodne muzike Anika Gancu.


Praxis je podneo tužbu Višem sudu u Beogradu zbog diskriminacije u jednoj osnovnoj školi, jer direktorka odbija da upiše decu romske nacionalnosti. Naime, roditelji troje dece romske nacionalnosti želeli su da upišu svoju decu u navedenu školu, direktorka je omogućila upis dva starija deteta, ali je odbila upis najmlađeg deteta uz obrazloženje da za treće dete nema mesta, što nije bilo tačno.\nNavedenu školu pohađa veoma mali broj dece romske nacionalnosti, dok je broj romske dece koja pohađaju školu koja se nalazi u neposrednoj blizini skoro deset puta veći.\nU vezi s tim, Praxis je pred Višim sudom u Beogradu pokrenuo parnični postupak protiv direktorke škole. Međutim, Viši sud je odbacio tužbu uz obrazloženje da je za vođenje postupka potreban pristanak oštećenih, jer se tužba odnosi na tačno određena lica, a ne na grupu neodređenih lica. Takvom odlukom sud je pogrešno primenio materijalno pravo i ignorisao stanovište Vrhovnog kasacionog suda koji je u ovakvim slučajevima već odlučivao.\nNavedena odluka Višeg suda u Beogradu zasnovana je na pogrešnoj primeni Zakona o zabrani diskriminacije, zbog čega je izostalo i utvrđenje pravno relevantnih činjenica. Zbog takve prakse nadležnih sudova vođenje ionako malog broja parničnih postupaka za utvrđenje diskriminacije biva otežano, a Zakon o zabrani diskriminacije se adekvatno ne sprovodi, čime se dodatno otežava položaj ugroženih društvenih grupa.\nZa više informacija, videti saopštenje: Viši sud u Beogradu pogrešno primenio materijalno pravo i odbacio tužbu zbog diskriminacije romske dece u osnovnoj školi\nPročitano 10869 puta


Na pomolu novi spor između SAD i Kine zbog avio-prevoza\nPEKING – Zvanični Peking je saopštio danas da je protiv uvođenja bilo kakvih ograničenja Sjedinjenih Američkih Država prema kineskim avio-kompanijama, a nakon izveštaja da američko Ministarstvo saobraćaja traži od kineskih prevoznika da dostave plan i druge detalje o letovima do 27. maja. Portparol kineskog ministarstva spoljnih poslova Džao Liđijan rekao je da su ograničenjem letova, koje je uveo Peking u okviru napora za suzbijanje rizika vezanih za kovid-19, sve avio-kompanije tretirane podjednako, prenosi Tanjug. Vlasti SAD-a su u petak uveče optužile kinesku vladu da onemogućava američkim vazduhoplovnim kompanijama da obnove rad i nastave sa pružanjem usluga u Kini.\n24.05.2020 u 15:10\nU Vuhanu juče izvršeno 1.146.156 nukleinskih testova\nPEKING – U kineskom gradu Vuhanu, odakle je krajem prošle godine počela pandemija koronavirusa, juče je izvršeno 1.146.156 testiranja na nukleinsku kiselinu, saopštili su danas nadležni, prenosi Tanjug. Kako navodi Rojters, prethodnog dana broj testiranih je iznosio 1.470.950. Kampanja sa ciljem identifikovanja asimptomatičnih prenosilaca zaraze koronavirusom u Vuhanu je počela 14. maja, budući da se, pošto su 8. aprila ukinute najstrože mere izolacije, 9. i 10. maja tamo pojavila grupa novozaraženih.\n22.05.2020 u 10:20\nNajmanje povećanje vojnog budžeta Kine za poslednjih 30 godina\nVojni budžet Kine za ovu godinu biće samo 6,6, odsto veći nego prethodne godine što je najmanje povećanje za poslednje tri decenije. To se tumači kao posledica usporavanja privrede te države izazvana epidemijom koronavirusa. Primera radi, prošlogodišnji vojni budžet bio je veći za 7,5 odsto od prethodnog. Ove godine Kina će za vojsku potrošiti 178 milijardi dolara, prenosi portal Indeks, a premijer Li Kećijang najavio je nastavak reforme vojske Kako se ocenjuje, glavni bezbednosni izazovi Pekinga su spor sa Tajvanom i brojni teritorijalni sporovi u Južnokineskom moru.\n21.05.2020 u 20:45\nTramp preti Kini zbog zakona o Hongkongu\nVAŠINGTON - Američki predsednik Donald Tramp zapretio je danas da će SAD „snažno reagovati” ako Kina sprovede plan da uvede novi zakon o nacionalnoj bezbednosti u Hongkongu. Tramp je to izjavio nekoliki sati nakon što je neimenovani kineski zvaničnik najavio donošenje zakona za Hongkong kao odgovor na prošlogodišnje, često nasilne demonstracije i najteže nemire od povratka Hongkonga pod suverenitet Kine 1997. godine. Zvaničnik je rekao da će zakonom biti zabranjeni secesija, strano mešanje, terorizam i sve druge separatističke aktivnosti usmerene na rušenje centralne vlasti i strano mešanje u unutrašnje stvari bivše britanske kolonije, prenosi Tanjug..\n21.05.2020 u 18:21\nKina neće ustuknuti pred Amerikom\nPEKING - Kina neće ustuknuti ukoliko dođe do eskalacije tenzija u odnosima sa Vašingtonom, ali zvanični Peking je uveren da su ekonomska saradnja i oporavak od pandemije na vrhu prioriteta, izjavio je predstavnik kineskog parlamenta Žang Jesui, prenosi Rojters. Bilateralni odnosi između Kine i SAD su narušeni nakon što je Bela kuća optužila zvanični Peking da je kriv za širenje koronavirusa i posledično za porast nezaposlenosti i gašenje preduzeća u SAD. „Kina neće započinjati neprilike, ali neće ni ustuknuti pred njima”, upozorio je Žang i ukazao da SAD mogu mnogo da izgube ukoliko odbace saradnju. „Saradnja će koristiti i Kini i SAD, a sukob će samo naneti štetu”, zaključio je Žang, prenosi Tanjug.


Mađarska traži od Srbije da kontroliše migrante\n► Mađarska traži od Srbije da kontroliše migrante\nMađarska je danas tražila od srpskih vlasti da preduzmu mere protiv migranata koji napadaju mađarsku policiju na granici sa Srbijom.\nMađarski ministar spoljnih poslova Peter Sijarto je rekao da su mađarske vlasti poslale srpskoj vladi zahtev da reaguje.\n"Pobegli smo od ratova i nasilja i nismo očekivali takvu brutalnost i nehumano ponašanje u Evropi", rekao je Iračanin Amir Hasan potpuno mokar od vodenih topova i sa suzama u očima od suzavca.\nSukobi su izbili na prelazu Horgoš gde su srpske vlasti poslale ambulantna kola, mada za sad nije poznato koliko je ljudi povrđeno.\nMađarske vlasti su sapštile i da su uhapsile 519 migranata koji su pokušaluida pređu granicu otkada je juče stupio na snagu zakon kojim je kao krivično delo okarakterisan ulazak u zemlju iz Srbije van graničnog prelaza. Pokrenuto je 46 krivičnih postupaka, a dvojica Iračana su proglašena krivim i proterani iz Mađarske sa zabranom ulaska na neko vreme.\nSlovenačka policija našla 46 migranata u kombiju\nPolicija u severoistočnoj Sloveniji saopštila je danas da je 40 migranata pronađeno natrpano u jednom kombiju, a da je još šest koji nisu mogli da uđu u vozilo pronađeno u obližnjoj šumi.\nU BIH uhapšeno pet osoba osumnjičnih za krijumčarenje migranata\nPripadnici Granične policije BiH su, u saradnji sa policijom Hrvatske i uz posredovanje Europola, na području Kozarske Dubice, Kostajnice, Novog Grada i Prijedora uhapsili pet osoba osumnjičenih...


FBiH: U protekla 24 sata registriran 31 slučaj COVID-19, prijavljena 2 smrtna ishoda - Federalno ministarstvo zdravstva: COVID19\nFBiH: U protekla 24 sata registriran 31 slučaj COVID-19, prijavljena 2 smrtna ishoda\nObjavljeno: 22.05.2021 ; Ažurirano: 30.05.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.205 uzoraka, od kojih je 31 pozitivan na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom, Posavskom i Zeničko-dobojskom.\nU Federaciji BiH do sada je testirano ukupno 664.000 uzoraka, a COVID-19 je potvrđen kod 132.940 osoba. Zaključno s današnjim danom, u Federaciji BiH je evidentiran oporavak 120.964 pacijenta. U protekla 24 sata evidentiran je oporavak 14 pacijenata.\nU protekla 24h, Zavodu za javno zdravstvo Federacije BiH prijavljena su 2 smrtna ishoda. S današnjim danom, broj smrtnih ishoda na području Federacije BiH je 5.176.


Energyobserver - SRBIJA / DRUšTVO / Naslovne strane za petak, 28. februar 2020. godine\nSRBIJA / DRUšTVO / Naslovne strane za petak, 28. februar 2020. godine\nDnevne novine na naslovnim stranama izdanja od petka najviše pišu o najavama iz Prištine da će takse na uvoz robe iz centralne Srbije biti postepeno ukidane od 15. marta i o prodaji Komercijalne banke NLB banci.\nALO - "Grenel: Ne podržavamo polumere Kurtija", izjava izaslanika predsednika SAD za dijalog Beograda i Prištine Ričarda Grenela nakon najave da će kosovski premijer Aljbin Kurti uvesti polumere Srbiji nakon ukidanja taksi na robu od 100 odsto.\nKURIR - "Kurti popustio, Priština ukida takse od 15. marta", o najavi kosovskog premijera Aljbina Kurtija da će takse na robu iz centralne Srbije i Bosne i Hercegovine od 100 odsto biti ukinute. "Najdetaljniji saveti za zaštitu od korone", vodič tog lista za zaštitu od novog korona virusa.\nINFORMER - "Na derbiju ćemo biti ljuti neprijatelji", izjave trenera Crvene zvezde Dejana Stankovićas i trenera Partizana Sava Miloševića o predstojećem fudbalskom derbiju.\nSRPSKI TELEGRAF - "Kurti ukida takse 15. marta", o najavi kosovskog premijera Aljbina Kurtija da će takse na robu iz centralne Srbije i Bosne i Hercegovine od 100 odsto biti ukinute. "Vučića sabotiraju paralelne strukture u SNS", o tvrdnjama funkcionera Srpske napredne stranke Vladimira Djukanovića. / BETA.RS\n28.02.2020 · Naslovne_strane_za_petak / 28._februar_2020._godine


Nabavka 25.000 testova na virus korona - Istinito.com - Ne budi ovca!\nPočetna > BIH > Društvo > INSTITUT ZA JAVNO ZDRAVSTVO\nNabavka 25.000 testova na virus korona\n22. Jula 2020. Istinito470Leave a Comment on INSTITUT ZA JAVNO ZDRAVSTVO\nVršilac dužnosti direktora Instituta za javno zdravstvo Republike Srpske Branislav Zeljković rekao je da je u toku nabavka oko 25.000 testova posredstvom UNDP-a.\n– Vrijednost ovog kontigenta je 1,25 miliona KM, istakao je Zeljković i dodao da izvjesnu količinu testova sukcesivno nabavlja i ova institucija, tako da postoji i neophodna rezerva.\nZeljković je naveo da službe koje vrše laboratorijske analize na prisustvo virusa korona u svakom trenutku imaju na raspolaganju dovoljnu količinu testova kako bi blagovremeno obradili uzorke koji su uzeti od pacijenata.\n– Povodom uvođenja dodatnih zaštitnih mjera zbog naglog rasta broja inficiranih kovidom-19, od posebne važnosti je da se građani pridržavaju propisanih pravila, rekao je Zeljković za Radio Republike Srpske.\nTagged banja luka institut testovi istinito korona nabavka zeljković\nCIK BiH: Rok da se obezbijedi novac za izbore je 30. jul!


Košarkaši Srbije u četvrtfinalu Univerzijade posle "+56" protiv Hong Konga!\nUniverzitetska košarkaška reprezentacija Srbije ostvarila je plasman u četvrtfinale 26. letnje Univerzijade koja se održava u kineskom Šenženu.\nRazlika u klasi bila je evidentna od samog starta meča. Izabranici selektora Pavićevića su jakom odbranom, serijom kontranapada i preciznim šutevima za tri poene konstantno povećavali prednost. Posle malog opuštanja u trećem periodu, zaigrali su još znažnije u finišu meča i sa lakoćom stigli do trijumfa od 56 poena prednosti.\nSvi reprezentativci Srbije koji su dobili šansu da igraju upisali su se u listu strelca, a jedino na parketu nije bio Stefan Birčević koji u duelu protiv selekcije Turske zaradio lakšu povredu arkade, međutim biće spreman za četvrtfinale.\nStudentska reprezentacija Srbije obezbedila je drugo mesto u grupi „B“ i plasman u četvrtfinale 26. Letnje Univerzijade u Šenženu. Ukoliko u sutrašnjem meču Australija savlada Tursku, tim selektora Luke Pavićevića osvojiće prvo mesto u grupi i u četvrtfinalu koje je na programu u subotu igrati protiv drugoplasiranog tima iz grupe „A“ (Brazili ili Nemačka).\nKošgeterski posmatrano najbolji učinak imali su Štimac i Ljubičić sa po 13 poena, dva manje dao je Dimić, a po devet Drča i Cvetinović koji je imao deset skokova, jedan više od Štimca.


U napadima na bolnice ubijeno 1.000 ljudi\nU napadima na zdravstvene objekte u sukobima širom sveta tokom prethodne dve godine poginulo je gotovo 1.000 ljudi, saopštila je danas Svetska zdravstvena organizacija.\nU izveštaju se ukazuje na alarmantno nepoštovanje zaštite medicinskih centara u ratovima od strane vlada i oružanih grupa, kojima su upućene oštre kritike grupa za zaštitu ljudskih prava i lekara.\nSZO je tokom sveobuhvatnog istraživanja u celom svetu zabeležio 594 napada na bolnice i klinike na Bliskom istoku, u Africi i drugim delovima sveta tokom 2014. i 2015. godine. U napadima je poginulo 959 zdravstvenih radnika, osoblja, pacijenata i posetilaca, a više od 1.500 je ranjeno.\nU više od 60 odsto napada medicinski objekti su bili ciljana meta, u 20 odsto napada ti centri su slučajno pogodjeni, a priroda ostalih napada nije utvrdjena, navodi se u izveštaju.\n“Svedoci smo alarmantne učestalosti nedostatka poštovanja svetosti zdravstvene nege, prava na zdravstvenu negu i medjunarodnog humanitarnog prava. Pacijenti su pogodjeni u svojim bolničkim krevetima, medicinskom osoblju se preti, zastrašuju se ili napadaju, bolnice se bombarduju”, navodi se u izveštaju.\nCiljano gadjanje bolnica, lekara i pacijenata predstavlja ratni zločin prema Ženevskim konvencijama, a Savet bezbednosti UN zahteva od svih učesnika sukoba da štite medicinske objekte.\nSZO je u izveštaju istakla da je potrebno preduzeti mere na medjunarodnom i lokalnom nivou da bi se sprečili ti zločini i da bi se zdravstvena nega u vanrednim situacijama obezbedila svima kojima je potrebna na bezbedan i nesmetan način.